Gizarte politikak nabarmentzen dituen aurrekontua proposatu du Bilduk Gipuzkoako Foru Aldundian - Debagoiena - Goiena.eus\nGizarte politikak nabarmentzen dituen aurrekontua proposatu du Bilduk Gipuzkoako Foru Aldundian\nEneko Azkarate 2014-11-06 10:57\nGipuzkoako "herritarren beharrei egokitutako aurrekontu eraginkorra" aurkeztu du Foru Aldundiak Martin Garitano Gipuzkoako ahaldun nagusiak aurkeztu duen aurrekontuaren ia erdia (%48) gizarte politiketara bideratuko da 2015ean. Bestetik, Foru Aldundiak aurrekontu proiektuaren bidez, "ingurune emankorra sortu eta gipuzkoarren bizi kalitatea" hobetu nahi du. Aurrekontu proposamen osoa 4.373,86 milioi eurokoa da, baina Diputazioak kudeaketarako 705 milioi euro izango ditu. Batzar Nagusien onespena beharko du aurrekontuak.\nHorrez gain, zenbait inbertsio aurreikusi ditu, bere eskumenei lotuta, lurraldearen ekonomian "eragin positiboa" izango dutelakoan. Kudeaketako aurrekontu arrunta %5,08 handiagoa izango da.\nAurrekontua aurrera ateratzeko, halere, orain, Batzar Nagusietan ordezkatuta dagoen oposizioko beste indar politikoren batekin, gutxienez, negoziatu beharko du Bilduk, ez daukalako gehiengoa Batzar Nagusietan. Aralarrena bai, baina EAJ edo PSE-EEren babesa izan du aurreko urteetan. Negoziazio prozesua irekitzen da, hortaz, abendu inguruan, behin betiko, 2015ko foru aurrekontua onar dezaten Batzar Nagusiek.\n"Aurrekontu hauek lantzerakoan helburu garbi bat izan du foru gobernu honek: Gipuzkoaren eta bertako herritarren beharrei erantzuteko legealdiko aurrekonturik eraginkorrenak izan daitezela. Hori izan da gobernu honen konpromisoa", adierazi du Martin Garitano diputatu nagusiak 2015eko aurrekontu proiektuaren aurkezpenean.\n4.000 milioi eurotik gora\nBilduk proposatzen duen Gipuzkoako Foru Aldundiaren aurrekontu osoa 4.373,86 milioi eurokoa da. 2014an baino %4,85 handiagoa. Udalak Finantzatzeko Foru Funtsera bideratutako kopurua %3,58 haziko da. Aldundiak berak kudeatuko duen aurrekontu propioa 779,806 milioi eurokoa izango da (2,79% handiagoa). Hortik, 74,5 milioi bideratuko ditu finantza kargara (12,3 milioi interesetara eta 62,18 milioi amortizazioetara). Hortaz, kudeaketako aurrekontu arrunta 705,3 milioi eurokoa izango da (%5,08 handiagoa).\n"Bizi kalitatea hobetzeko" inbertsioak\nGipuzkoako Foru Aldundiak aurrekontu proiektuaren bidez "ingurune emankorra sortu eta gipuzkoarren bizi kalitatea hobetu" nahi du. Horretarako, honako inbertsio hauek aurreikusi ditu, bere eskumenei lotuta, "lurraldearen ekonomian eragin positiboa" izango dutelakoan:\nErrepideak artatzea: 41,66 M€\nErrepideen eraikuntza eta hobekuntza: 24,57 M€\nGarraioaren antolaketa eta sustapena: 36,21 M€\nSuaren aurkako babesa eta sorospena: 18,31 M€\nLurraldearekiko konpromisoa: 15,00 M€\nLanda Garapena eta Nekazaritza Egiturak: 12,11 M€\nMendiak eta habitaten kudeaketa: 8,53 M€\nKirolaren sustapena: 14,22 M€\nIngurugiroaren kalitatea: 7,12 M€\nPasaialdeako antolaketa eta sustapena: 5,05 M€\n2.000 biztanletik beherako herriei laguntza: 1,3 M€\nMugikortasun eta bide azpiegitura\nGarraio publikoa izango da Gipuzkoako Foru Aldundiaren legealdiko azkeneko aurrekontuaren "izarretako bat". Mugikortasun "sostengarria" bultzatu nahi du Diputazioak. 7 milioi euro gehiago bideratuko ditu horretarako. 56 herritan galdetu diete herritarrei ze garraio zerbitzu nahi duten eta hori aintzat hartuta hobetu nahi dute zerbitzua. %36ko inbertsio igoera planteatzen du, horretarako Larraitz Ugarteren departamentuak. Gaur egun Lurraldebusek 15 milioi kilometroko zerbitzua ematen du eta, aurrerantzean, 21 milioikoa izatea proposatzen du.\nBestetik, Zarautzen saihesbidea egingo dute eta Deskargako obrari amaiera emango zaio 2015ean. Hori guztia "bidegorri sarearen eta bizikletaren aldeko konpromisoa berretsiz".\nGizarte politiketarako 10 milioi euro gehiago izango dira aurrekontuan; honenbestez, sailez sail, hazkunde handiena izan duena da. Mendekotasun arina duten 5.700 gipuzkoarrek diru laguntza jasotzeko eskubidea aitortuko zaie Alder Rodriguez diputatuak dioenez. Zerbitzuen sarean 106 plaza berri jarriko dituzte, itxoin zerrenda murrizteko. Azkenik Kabia erakunde autonomoa ere abian jarriko dute 2015ean, Udal egoitzak kudeatzeko.\nOgasuna eta enpresak\nOgasuneko departamenduak, bestalde, %5eko hazkundea izango du, bereziki, "iruzurraren aurkako neurrietan sakontzeko".\nEnpresei laguntzeko, bestalde, "berrikuntza teknologikoan eta nazioartekotzean laguntzen segitzea" da Foru Aldundiaren asmoa, Jon Peli Uriguenek dioenez. Era berean, "lan harreman berriak eta langileen arteko parte jartzea sustatzeko ekimenei bultzada" emango diote.


Escrito el 13 de Junio de 2018 en vasco con un tamaño de 5,87 KB\n5.TESTUA: 1839KO URRIAREN 25EKO LEGEAKOKAPENA\nAztertu beharreko testua “Foruen Berrespenaren Legea” da. Bertan, bi Artikuluren bidez foruak berresteko Gorteek hartutako erabakia erakusten Digu, Maria Cristina de Borbonek onartua . Hau , Lehenengo Gerra Karlistaren ondoren (1833-1839) gertatu zen, hain Zuzen, 1839ko urriaren 25ean Bergarako Itunaren ondoren. Lehen mailako iturri Historikoa, juridiko-politikoa eta publikoa da. Egilea kolektiboa da, Gorteak Hain zuzen.Helburua: foruak berrestea baina konstituzioari egokitzeko aldaketak Eginez.\nsubiranotasuna pertsona bakar baten esku dagoen Gobernu-mota.\nHerrialde Bateko oinarrizko legeak; bertan, herrialdeko sistema politikoa eta herritarren Eskubide eta betebeharrak adierazten dira.\nBotere legegilea duen pertsona taldea. E.Z.Ren garaian erregeari aholkuak Emateko soilik balio zuen.\neremu Grafiko zehatz batean izandako ohiturak, usadioak eta erregeak emandako Salbuespenak eta pribilegioak lege bihurtuta.\nMaria Kristina de Borbon:\nIsabel II.Aren ama eta une horretan Erregina ordea.\nFernando VII.Aren alaba zen, bera hil ostean erregina izendatu zuten, baina oso txikia Zen eta 13 urte izan arte ez zioten erreinatzen utzi.IDEIA NAGUSIAKGai nagusia da Euskal Herriko Foruen Berrespena, baina horiek Konstituzioari egokitzeko aldaketak egin beharra Dagoela azaltzen du, “monarkiaren batasun konstituzionalari kalterik egin Gabe”.Gobernuak proposatuko die Gorteei derrigorrezko aldaketa foruen interesak Eta Espinarenak bateratzeko(2.Art.).Lege honek funtsezko aldaketa eragin zuen Foruen eta Euskal Lurraldeen historian.Sarreran erlijioaren aipamena; “jainkoaren graziaz”, erreginak boterea Jainkoarengandik jaso duela adieraziz.\nEuskal Herriko lurraldeetan erregimen berezia Zegoen, foruetan oinarritua. Foruak ohiko usadio eta ohiturak idatzitak ziren, Lege pisua hartzen zutenak. Beste hainbat lurraldeetan ere bazeuden (Aragoiko Koroako erresumetan). Felipe V.Ak Planta Berriko Dekretuaren bidez guztiak Ezabatu zituen arren, Euskal Herrian ez, Leialak agertu baitzitzaizkion Ondorengotza Gerran.Foruek autonomia handia Ematen zieten Euskal lurraldeei: soldadutza egitetik salbuetsita egotea, zerga Autonomia, foru-baimenerako eskubidea, autonomia merkataritza eta ekonomiarako , Foru Aldundiak… Gainera, aukera ematen zuten hainbat gairi buruzko legeak Egiteko, nahiz eta Monarkia Hispanoarekiko leialak izan behar zuten.XIX. Mendearen lehen herenean, euskal foruen Auzia izan zen eztabaidaren ardatz nagusia. Izan ere, foruak izatea ez zetorren Bat borboitarren zentralismoarekin, ezta garai hartako doktrina politiko eta Ekonomiko berriarekin: liberalismoa. Foruetan ezarritako sistema ekonomiko eta Politikoa ez zetorren bat burgesiaren interes eta asmoekin; euskal burgesiak Espainiako merkatuarekin bat egitea eskatzen zuena (horretako aduanak lekuz Aldatu behar ziren). Beste alde batetik, foruen araberako sistema politikoak Nekazaritzako nobleziaren nagusiagoa bermatzen zuen hirietako burgesia Bazterturik utziz.\nFernando VII.Ak ondorengotza ziurtatu nahi zuen, ez baitzuen Ondorengorik. Maria Kristina borboitarrarekin ezkondu zen eta alaba bat izan Zuen. Berrespen Pragmatikoa aldarrikatu zuen eta haren bidez Lege Salikoa Indargabetzen zen, emakumeek tronua eskuratzea baimenduz. Horrela, 1830an jaio Zen Elisabet II.A. Sektore karlistak are Eta jarrera erradikalagoa hartu zuen, ondorengoa Karlos Maria Isidro izatea Nahi baitzuten, Fernando VII:a hil ondoren, Gorteek Elisabet II.A erregina Legitimo aldarrikatu zuten eta Maria Kristina erregeorde bihurtu zuten.Karlistaldiek Berebiziko garrantzia izan zuten Euskal Herriko historian, Euskal gizartea Zatituta geratu baitzen; alde batetik liberalak (batez ere hirietan bizi ziren) Eta beste aldetik Antzinako Erregimenaren, tradizioaren eta Kontserbadorismoaren aldekoak (nekazariak, kleroa, eskulangileak eta Behe-nobleziako kideak).\nLehenengo Gerra Karlista (1833-1849) hiru alditan garatu zen\n1833-1835: karlisten garaiena. Zumalakarregiren heriotzara arte Bilboko setioan.1835-1837: Madrilera abiatu Ziren “errege espedizioan” eta porrot egin, orduan Euskal Herrira bueltatu Ziren. Karlismoak ezin zuen militarki irabazi eta Euskal Herria zen bere Kontrolpean zuen eremu bakarra (hiri nagusiak salbu).1837-1839: karlisten Zatiketa, populazioak gerraren zama jasan ezinik. Azkenik, Espartero liberala Eta Maroto karlistak sinatutako Bergarako itunaren bidez gerraren amaiera.Bergarako Besarkadarako baldintzetako bat Esparterok foruei eusteko konpromisoa hartzea Izan zen. Hala ere, foruen egoera aldatu egin zen, Maria Kristina erregeordeak Foruak monarkiaren pribilegiotzat hartu baitzituen.\nForuak Konstituzioaren arabera moldatzea 1841eko Dekretu batzuen bidez arautu zen (Espartero).Nafarroak Lege Itundua edo “Paccionada” izenekoaren bitartez, Erresuma izateari utzi eta Estatuko probintzia arrunta bilakatu zen. Gorteak, Aduanak, soldadutza-salbuespena, gainkarga eskubidea… galdu zituen. Zuzenbide Zibila, administrazio eta ekonomia alorretako autogobernua mantendu zituen.Beste dekretu batek, Araba, Gipuzkoa eta Bizkaiko Foruak murriztu egin zituen. Zerga eta soldadutza salbuespenak zuzenbide Zibileko zenbait xedapen besterik ez zituen indarrean utzi.Liberal moderatuek Boterea lortu zutenean, foruak berrezarri zituzten (1844ko uztailean)baina Pribilegio eta eskumen gutxiago zituztela. Hainbat hamarkadatan, foruen arazoa Oztopo handia izan zen, eta neurri batean, horregatik sortu zen beste Karlistaldi bat 1872an.\n5.Testua 1839ko urriaren 25eko legea 1839ko urriaren 25eko LegeaREN TESTU IRUZKINA 1839ko urriaren 25eko legea iruzkina 1839ko legea iruzkina 1839ko urriaren legea Testu iruzkina 1839ko urriaren 25eko legea


BARTZELONA - REAL MADRIL\nDenok dakigunez, Bartzelona eta Real Madrilen arteko partida urtetako partidarik garrantzitsuena izateaz gain, munduko komunikabide guztiak bateratzen dituen ekitaldia da.\nTelebistak zein irratiak partiduko berri guztiak emango dizkigute eta honek komunikabideetako zuzendariei buruko min handia eragiten hasia da partidaren garrantzia dela eta. Guztira zenbait milioi euro xahutuko dira partidu hau ondo antolatzeko. Askoren ustez diru kantitate hau gehiegizkoa da baina hau ez da komunikabideen errua, baizik eta mundu osoarena denok nahi dugulako partida hau ikusi, kosta ala kosta.\nAzken asteetan Mourinho-ren hitzak ez dira ondo jaso beste taldeetako entrenatzaileen artean eta honek liskar handiak sortu ditu zenbait taldetan. Zenbait komunikabide, aldizkariek adibidez, beraien taldearen alde jarri dira besteei iraintzen.\nEz al da gehiegizkoa komunikabideek gaur egungo gizartean daukaten eragina?\nPublicado por danelaitor en 14:04 No hay comentarios:\nOrdenagailuek hizkuntza gisa 0 eta 1 zenbakiak erabiltzen dituzte. Honi "Sistema Binario" deritzo. Hizkuntza hau ulertzeko bideo hau jarri dugu.\nPublicado por danelaitor en 14:02 No hay comentarios:\nView more documents from sanzochoa.\nPublicado por danelaitor en 13:35 No hay comentarios:\nInternet mundu osoan zabalduta dagoen sare oso handi bat da. Bertan, TCP protokoloak erabiltzen dituzten ordenagailu asko daude beraien artean konektatuta. Iternetek eskaintzen dizkigun artean ez dago bakarrik WEB zerbitzua, baita fitxategien transferentzia (FTP), posta elektronikoa(E-POSTA), elakrrizketak edo bat bateko mazularitza.\nNodo: ordenagailuen sare batean ordenagailu bakoitzari nodo deritzo; aldiz sarea internet bada, serbidore bakoitzari nodo deritzo\nLan estazioa:sare-zerbitzarira konekta daitekeen edozein ordenagailu.\nZerbitzaria:ordenagailue zerbitzuak ematen dituen sareko ordenagailuak dira.Adib:fitxategi-zerbitzua\nRouter,Hub (ordenagailuak konektatzeko)\nUPS.Ordenagailuak babesteko indar sistema eta elektrizitate indarra joaten denena.\nKONPUTAGAILU-SAREEN SAILKAPENA :\nDatuen noranzkoaren arabera\nEremu geografikoaren arabera\nFuntzionaltasun harremanaren arabera\nProtokolo egituraren arabera\nSare topologiaren arabera\nEREMU GRAFIKOEN ARABERA, HIRU SARE MOTA DAUDE:\nLAN: Sare lokala\nMAN: Hiriko sarea\nPublicado por danelaitor en 13:53 1 comentario:\nSistema eragilea "software" bat da, programaz eta datuz osatua, ordenagailuetan funzionatzen duena eta ordenagailuaren hardwarea bideratzen duena.\nBeharrezkoa da erabiltzea eta ordenagailua elkarren artean komunikatzeko. Hardwarea-ren futsezko kudeaketa oso konplexua da, erabiltzaileari sistemaren ulermena eta erabilpena errazten dio.\nMakinaren zehaztasunak alde batera utzita, honen baliabideak gestionatzeko aukera eskaintzen du.\nMota honetako softwarea, mikroprozesadoreak eraboltzen dituzten sistema gehienetan aurki dezakegu, hala nola, telefono mugikorretan, DVD-ak ikusteko sistemetan, ordenagailuetan....\nSistema eragile modernoek, prozesu anitz bideratu ditzakete, ordenagailuak prozesatzeko unitate zentral bakarra izan arren, horretarako sistema eragileak zenbait eginbehar gauzatu behar ditu :\nProzesuak sortu eta ezeztu\nProzesuak gelditu eta berrabiatu\nProzesuen arteko komunikazio mekanismoak eskaini.\nSistema eragileek, programa asko aldi berean exekutatzen direla emateko, prozesu bakoitza oso denbora laburrean aurrera eramaten da PUZan, beste prozesu batentzako lekua utziz. Horrela, aldi berean prozesu bakarra burutzen den arren, guztiak gauzatzen direla ematen du.\nHONA HEMEN BI SISTEMA ERAGILE:\nMicrosoft Windows sistema eragile komertzial bat da ordenagailu pertsonalentzat. Multzo hau mikrosoftek lehen aldiz 1985-ean sortu zuen. Sistema eragile pribatua da.\nLinux ordenagailurako nukleo libre bat da. Software librearen nahiz kode irekizko garapenaren adibiderik entzutetsuena da. Beste alde batetik GNU/Linux deritzoguna dago, honek kernelari eta bere aplikazioei egiten die erreferentzia ate hau da SEaren izen egokia.\nPublicado por danelaitor en 14:07 2 comentarios:\nEltrabajoView more documents from sanzochoa.


Mantentze lanak auzolanean Zestoako Irikaitz aztarnategian | danbolin\nZestoatik pasatzerakoan ikusten genuen Behe eta Goi Paleolitoko aire zabaleko aztarnategi bikain hau zer egoera kaxkarrean aurkitzen zen, sasiek eta belar txarrek alde guztietatik janda.\nZestoako Udalean kexa aurkeztu genuen idatzi baten bidez, nahiz eta Irikaitzen ardura Foru Aldundiarena izan.\nErantzuna berehala jaso genuen, Mikel Arregi alkatearena: “Zergatik ez dugu garbitzen geuk auzolanean larunbat honetan? Neu desbrozadorarekin joango naiz”. Zer esan behar genion…\nGoiz guztia lanean eduki gintuen, kar, kar, kar!\nAuzolana bukatuta, ezin hobeto gelditu da txukunduta Irikaitzeko aztarnategia, baina hurrengorako kexatzeko estrategia hobeto pentsatu beharra daukagu. Hori da egurra eman diguna! Kanpoa eta barrua, disdirak ateratzen dituela laga behar izan dugu!\nPrevious Article [ARGAZKIAK] Pagadiak eta mahastiak zaldiz lotuz\nNext Article Bi kasu hauteman ditu Osasun Sailak asteburuan Zestoa


azaroa | 2009 | Berriketan\nEusko Jaurlaritzako Hizkuntza Politikarako Sailburuordetzak, Topagunearekin eta AEK-rekin batera, mintzapraktika egitasmoen eraginkortasuna neurtzeko inkesta jarri du abian. Ikerketaren helburua esperientzia hau zabaldu eta hobetezko informazio baliagarria eskuratzea da.\nIkerketa egitea AZTIKER ikerguneari egokitu zaio. Aztikerren vendarte ikerketen arloan ari dira lanean. Orain arte, zenbait aditurekin elkarrizketak izan dituzte gaiari lehen hurbilpena egiteko, eta eztabaida talde bana egin dute honen inguruan, Arrasaten, Atarrabian eta Santurtzin.\nAzaroaren 16tik aurrera, mintzapraktiketan ari zareten lagun gustillo inkesta egingo dizuete. Gure eskaintza hobetzeko eta zabaltzeko, ezinbestekoa iruditzen zaigu zuen iritziak eta balorazioa ezagutzea. Horregatik eskatzen dizuegu 10 minutuko tartea artesa galdesorta betetzeko; zuen laguntza benetan estimatua izango da! Gogoan izan, zenbat eta iritis gehiago jaso, Orduan eta fidagarriagoak izango direla emaitzak.\nGaldesorta betetzen duzuen guztiok zozketa batean parte hartuko duzue. Erne gero, zeren zozketan irabazle suertatuz gero, talde osoa eta egitasmoko dinamizatzailea ere izango baitira sarituak. Aukeran izango duzue afaria edo aste bukaerako egonaldia. Zorte on!\nKategoria Sailkatugabeak 2009(e)ko azaroaren 9a egilea berriketan.\nKURTSO HASIERAKO AFARIA\nBerriketaneko ikasturte berriari harrera egiteko eta gure arteko lagunartea indartzeko urriaren 30an kurtso hasierako afaria egin genuen Artatse elkartean. Afarira 16 lagun inguru hurbildu ginen, lehenengo pare bat trago hartu eta ondoren elkartera hurbildu ginen afaltzera. Afaria nork gertatu ere izan genuen, Jabier iaz bezala sukaldari izan baikenuen. Bertan, oso gustora egoteko parada izan genuen. Bapo afaldu, edan apur bat eta berriketa pixkat. Umorea ere ez zitzaigun falta izan. Ondoren, azken tragua hartu eta bakoitza bere etxera txintxo txintxo joan zen.\nKategoria Sailkatugabeak 2009(e)ko azaroaren 6a egilea berriketan.


.localhost - Wikipedia, entziklopedia askea.\n.localhost bere erabilpena saihesteko gordetako goi mailako domeinua da. 1999ko ekainean definitu zuten RFC 2606an, .test .invalid eta .example domeinuekin batera. Bere helburua ohiko localhost terminoarekin nahasketak saihestea da. .localhost domeinua askotan norbere ordenagailura berbideratzeko ere definitzen da, localhost bera bailitzan.


Gipuzkoan sagardorako sagarrondoak landatu, hobetu eta garatzeko diru laguntzen 2021ko deialdia - Sagardoaren Lurraldea\nEkonomia Sustapeneko, Landa Inguruneko eta Lurralde Orekako Departamentuak Gipuzkoako Lurralde Historikoan sagardotarako sagarrondoak landatu, hobetu eta garatzeko 2021erako dirulaguntzak onartu ditu.\nGipuzkoako Lurralde Historikoan sagardorako sagarrondoak landatu, hobetu eta garatzeko diru laguntzen 2021ko deialdia:\nLehena. Oinarri arautzaileak:\nDeialdi honetako diru laguntzak Diputatuen Kontseiluaren 2016ko ekainaren 21eko Erabakiaren bidez (2016ko ekainaren 28ko Gipuzkoako Aldizkari Ofiziala, 122 zk.) onartutako oinarrietan arautzen dira, Diputatuen Kontseiluaren 2019ko abenduaren 10eko Erabakiaren bidez (2019 abenduaren 30eko Gipuzkoako Aldizkari Ofiziala, 248 zk.) egindako aldaketekin.\nHirugarrena. Subentziona daitezkeen inbertsioak:\nSubentziona daitezkeen inbertsioak lehen oinarrian adierazitako baldintzak betetzen dituztenak izango dira, 2022ko azaroaren 20ra bitartean eginikoak.\nLaugarrena. Eskaerak aurkezteko tokia eta epea:\nLaguntza eskaerak, ustiategiari dagokion Eskualdeko Nekazaritza Bulegoan aurkeztu beharko dira, Gipuzkoako Aldizkari Ofizialean deialdia argitaratzen den egunetik 15 laneguneko epean. Aurkezteko epea larunbata, igandea edo egun baliogabea bada, epea hurrengo egun baliodunera pasatuko da.\nEskatzaile bakoitzeko, urtean eskaera bakarra onartuko da.\nBosgarrena. Eskatzaileek aurkeztu beharreko agiriak:\na) Eskatzailea bakarkako titularra bada:\n– NAren fotokopia, Ekonomia Sustapeneko, Turismoko eta Landa Inguruneko Departamentuaren esku ez baldin badago.\nb) Ustiategiaren titularra pertsona juridikoa bada:\n– IFZren fotokopia, eta legezko ordezkariaren NAren fotokopia, baldin eta Ekonomia Sustapeneko, Turismoko eta Landa Inguruneko Departamentuak lehendik ez badauka dokumentazio hori.\nc) Kasu guztietan:\n– Erantzukizun-aitorpena, martxoaren 27ko 3/2007 Foru Arauak, Gipuzkoako Lurralde Historikoko diru laguntzei buruzkoak, 12. artikuluan ezarritako onuradun izaera lortzeko ezein debekurik ez izatearena.\n– Bigarren oinarri arautzailearen 2.1 atalak aipatzen duen ahalmena eta lanbide eskumena kreditatzen duen dokumentazioa.\n– Teknikari eskudunaren txostena. Bertan, lurraren egokitasuna karakterizatu eta mekanizazioa baloratuko dira; landaketa egin aurretik egin beharreko lanak zerrendatuko ditu (derrigorrez bete beharrekoak); eta zurituko du, hala badagokio, deialdiaren eranskinean aipatzen diren beste inbertsio desberdinak egiteko beharra, eta inbertsio horien aurrekontu zehatza (lur berdinketa puntualak, sarrerak, haize babesaren egiturak, etab.).\nd) Eskatzailea frutazaina bada:\ne) Eskatzailea sagardo egilea bada:\nEskatzailearen konpromisoa, diru laguntzen oinarri arautzaileen 10.2. puntuan jasota dauden betebeharrak bere gain hartzen dituela adierazten duena.\nSeigarrena. Inbertsioak baloratu eta egiaztatzea:\nDiru laguntzaren ordainketari ekiteko, aurretik, Ekonomia Sustapeneko, Turismoko eta Landa Inguruneko Departamentuko teknikariak inbertsioa egin dela egiaztatuko du. Horretarako, egindako inbertsioaren gastua zuritu egin beharko da, 12. oinarrian xedatutako eran.\n2021eko ekitaldian diruz laguntzekoak diren inbertsioak baloratzeko deialdi honetako eranskinean adierazitako moduluak ezarriko dira.\nDiruz laguntzekoak diren inbertsioen zati bat onuradunak berak edo haren familiak gauzatzen badu, inbertitutako lanorduak onuradunak aurkeztutako balorazioaren bidez frogatuko dira. Diruz laguntzekoak izango dira hobekuntza proiektua abiarazteko egindako lanaren kostuak, eta laguntzarako konputagarriak izango dira Eranskinean jasotako moduluetan adierazitako kontzeptu eta zenbatekoak, betiere, gainerakoa ordaindutako fakturekin justifikatzen bada.\nZazpigarrena. Laguntzen finantzazioa eta aurrekontua:\n2021eko ekitaldiari dagozkion dirulaguntzak ordaintzeko, hasiera batean izendatutako diru baliabideak 295.000,00 eurokoak dira, 1.0440.430.770.00.02.2021 (45.000 €) eta 5.0440.430.770.00.02.2022 (250.000 €) kontu sailen kargura.\nEdonola ere, espedientea aldez aurretik tramitatzen denez, diru laguntzak eman ahal izateko ezinbestekoa izango da haiek ematea erabakitzen den unean kreditu egoki eta nahikoa egotea Gipuzkoako Lurralde Historikoaren 2021. urterako aurrekontu orokorretan.\nProzeduraren ebazpena interesatu guztiei jakinaraziko zaie, urriaren 1eko 39/2015 Legeak, Herri Administrazioen Administrazio Prozedura Erkidearenak, 40. artikuluak jasotakoaren arabera.\nDiru laguntza kontsultatu GAOn


Ane Ibarzabal eta Unai Martinez: «Mahaigaineratu nahi dugu nazio auzia ebazteko beste modu bat» | Politika | Berria\nAne Ibarzabal eta Unai Martinez. GKSko kideak\nGazte Koordinadora Sozialista ez da «hutsetik» sortu, Ibarzabalen eta Martinezen hitzetan, «krisi kapitalistaren testuinguruan» baizik. Ikuspegi horretatik hasi dute analisia.\nMaider Galardi F. Agirre. Hodei Iruretagoiena -\nGasteizko Auzolana pilotalekuan aurkeztu zuten ehundik gora gaztek GKS Gazte Koordinadora Sozialista, otsailaren 17an. Askok agortutzat zituzten «klase terminoetan» mintzo dira Ane Ibarzabal (1994) eta Unai Martinez (1996), «ez itxurazko erradikaltasun bat antzezteko», hautu politiko gisa baizik, «askotariko zapalkuntzen oinarri komuna azaleratzeko».\n«Batzen gaituena sozialismoaren defentsa da», diozue aurkezpen agirian. Batasun hori hutsune batetik al dator?\nEz, GKS ez da ezerezetik sortzen. Proposamen politiko oro bezala, gizarteko errealitate batetik sortzen da, eta gizarteko errealitate bati erantzuteko. Hori da politika: errealitatea egituratzen duen indar harremanen sarean esku hartzea, norbere posizioa eta proposamenak indartzeko.\nBeraz, nondik dator batasuna?\nAzken urteotan era ez-homogeneoan Euskal Herrian garatuz joan den joera politiko sozialistan du jatorria: lekuan leku garatutako gaztetxeen proposamenak, genero auzia klase ikuspegitik lantzeko sareak eta emakume taldeak, ikasleen borrokak, langileen babes sareak... Oro har, krisi kapitalistaren testuinguruan sortu diren indar eta proposamen politiko sozialistek ahalbidetu dute sorrera. Partaideak, berriz, askotariko proiektuetatik gatoz: kulturatik, unibertsitateko militantzia eremutik...\nSistema kapitalistaz eta gizarte burgesaz ari zarete. Nondik hasi duzue egoeraren analisia?\nFase desberdinak izan arren, sistema kapitalistak lege propioak ditu, eta beti errepikatzen da egoera bat: langileriaren gaineko dominazioa. Ez dugu langileria ikuspuntu ekonomiko soiletik ulertzen. Langile izatea bizi baldintza bat da, bizitzaren eremu guztietara hedatzen dena. Nahiz eta kapitalismoaren funtsa bizi baliabideen jabetza pribatuan aurkitu, kapitalismoak gure bizitzaren esparru guztiak determinatzen ditu. Edonola ere, garrantzitsuena testuinguru historikoa aztertzea da, langileriaren dominazioa zer formetan gauzatzen den ikusteko. Uste dugu krisi kapitalistak definitzen duela egungoa.\nInterpretazio hori, ordea, gazte ikuspegitik egiten duzue. Zer garrantzi du aldagai horrek?\nKrisiaren efektuetako bat izan da gazteontzako ezegonkortasuna eta bizi proiekziorako ezintasuna. Aurreko belaunaldietako gehienen aukera izan da jabetzara eta kontsumo dinamiketara sarbidea izatea. Hori antolakuntza politiko sindikal eta politiko handien emaitza izan da, baina denboran mugatua, eta deuseztatze bidean dago orain. Gainera, diskurtso eta hiztegi politiko jakin bat egokitzen ari da krisi kapitalistak sortutako egoerara. Klase terminoetan hitz egitea arrotz bihurtu da aurreko belaunaldiko ezker mugimenduko kide askorentzat.\nZuek, ordea, kontzeptu klasikoagoak erabiltzen dituzue, ezta?\nKlase terminologia berreskuratu nahi dugu, ez itxurazko erradikaltasun bat antzezteko, baizik eta ulertzen dugulako askotariko zapalkuntzak —arrazarena, generoarena, gazteria langilearena...— klase dinamika globalaren emaitza direla. Ikuspegi ekonomizista eta erredukzionista batek zapalkuntzen oinarri komuna ezkutatzen du. Guk terminologia politiko historikoa berreskuratu nahi dugu, oinarri hori azaleratzeko eta mugimendu sozialei klase batasuna ahalbidetzeko.\nEgotzi dizuete nazio auzia edo euskal errepublika ez aipatzea.\nAuzi bat ebazteko modurik eraginkorrena auzia ongi planteatzea da, eta horretarako galdera bera ongi formulatu behar da, erantzun egokia emateko. Nazio auzia gure ardura nagusietako bat da, baina desegokia iruditzen zaigu zenbaitek nola planteatzen duten. Askok nazio auzia eta auzi soziala bereizten dituzte erabat, bi errealitate diferente balira bezala, eta horien arteko lehentasunak ezartzera behartzen gaituzte. Baina hori auzia planteatzeko modu bat besterik ez da, eta guk ez dugu bat egiten. Horrek jarrera politiko bat ezkutatzen du: ulerkera horretan sartzen ez den oro espainol edo obrerista bihurtzea, esaterako. Baina argi diogu ez dugula alboratzen nazio auzia. Guk Euskal Herrian nazio auzia ebazteko beste modu bat mahaigaineratu nahi dugu, Euskal Herriaren askatasunaren alde lan egiteko.\nZer eredu da hori?\nKapitalismoak nazio eredu moderno ezberdindu bat sortu du, eta hori burgesiaren gidaritza politikoaren menpe dago erabat. Kapitalismoak sortzen duen komunitate ereduaren elementu gehienak botere burgesaren dinamikari azpiratuta daude: errepide sareak, unibertsitateak, elementu kultural eta linguistikoak, ehun produktiboa... Guk langile klasearen nazioaren eraikuntza defendatzen dugu, non komunitate horren elementuak kontzienteki eta etikoki kontrolatu beharko liratekeen.\nZer forma luke nazio horrek?\nLangile klasearen eta burgesiaren komunitate forma erabat desberdinak dira, eta guk uste dugu botere burgesaren beharrei erantzun beharrean langile klasearen interesei erantzungo dion nazio eredua eraiki behar dela. Lehena jada badago: Espainiako Estatuaren eta 1979ko autonomia estatutuen forman. Bigarrena eraiki behar da: Euskal Estatu Sozialistaren bidean garatu beharreko langile nazioaren eraikuntza.\nEuskal Herria zer da zuentzat?\nGuretzat Euskal Herria egiten den zerbait da, ez soilik aldarrikatzen dena. Komunitate politikoa eraikitzeko esparru propioa da, bizi forma propioa eraikitzeko langileriaren borondatea badagoelako. Baina bitarteko guztiekin ukatu izan da historikoki, baita egun ere. Horri justizia egitea dagokigu. Bizi forma hori eraikitzeko, beharrezkoa da Euskal Herrian azpiegitura nazional bat garatzea, langileriaren interesei erantzuteko. Bertan, elementu kultural eta linguistiko guztiak komunitate politiko horren bizi espresio izango dira. Kapitalismoak sortzen duen komunitatean, berriz, elementu kultural eta linguistikoak dinamika kapitalistarentzako interes partikularra duten fenomenoak dira, eta biziraupena dinamika kapitalista horren menpekoa da erabat. Horren aurrean, euskal kultura sozialista defendatzea beharrezkoa da. Euskal Herria, beraz, kontzeptu politikoa da guretzat, eta nazio eraikuntza, prozesu sozialistaren parte.\nGainerakoan, nola jaso dituzue lehen erreakzioak?\nAurkeztu baino ez gara egin, eta ikusten ari gara nola baliatzen diren aurkezpen soil baten mugak gure iruditegi sozial distortsionatua sortzeko, ondoren erraz kolpa daitekeena. Politika egiteko modu hau orokortzen ari da pentsamendu liberalean: egia politikoak baino, aurkari politikoaren inguruan sortzen den irudiak definitzen zaitu. Ez dugu bat egiten horrekin, eta kezkagarria iruditzen zaigu beren burua kritikotzat duten mugimenduak modu berean aritzea. Ez dugu inola ere eztabaida politikoa saihestu nahi; gure erronketako bat da hainbat auziren inguruko ikuspegia ahalik eta modu garatu eta argienean plazaratuz joatea.\nKlase feminismoa diozue. Inork pentsa dezake genero auzia bigarren mailan uzten duzuela.\nGuretzat ez dago lehen eta bigarren mailako zapalkuntzarik. Guztiak dira dominazio burgesaren forma konkretuak. Ondorioz, guztien funtzioa da langile klasea dominatzea. Genero zapalkuntza andre langilearekiko ezartzen da, eta langile klasearen menderatzean sakontzen du. Uste dugu genero zapalkuntza gainditzea botere burgesa borrokatzeko langileriaren estrategiaren baitan kokatu behar dugula. Genero zapalkuntzak berebiziko garrantzia du langileriarentzat, eta militante guztion ardura da problematika hori geure egin eta gainditzeko antolakuntza bitartekoak sortzea.\nGazte Koordinadora izena hartzea ez da ausazko erabakia...\nGazte problematika ez da gazteria osoari eragiten dion auzia; langile klase osoari bere bizitzaren aro batean eragiten dion fenomenoa baizik. Gazteria diogunean, langile klaseko sektore bati buruz ari gara. Gazteria langileak funtzio jakin batzuk betetzen ditu botere burgesarentzat; adibidez, irabazi tasa handitzea ahalbidetzen dio. Gazteria diogunean, errealitate espezifiko batez ari gara, eta GKSren helburua da errealitate horretan gazte problematikan esku hartzea.\nTresna espezifikoen bidez. GKSk ez ditu hasieran aipatutako adierazpen sozialista horiek koordinatuko; gaztetxeak, adibidez. Gazte problematikan esku hartzeko sortuko dituen tresnak koordinatuko ditu. Langile gazteen behar politikoei antolakuntza forma orokorrak eskainiko dizkie, eredu partikular anitzekoak. Horretarako, beharrezkoa da klase gisa gazte problematikaren elementu guztiak osoki txertatzea, gizartearen funtzionamendu orokorraren baitan hartzen dutelako zentzua.\nMaider Galardi F. Agirre. Hodei Iruretagoiena


Eskozia, Katalunia... Euskal Herria | Enbata\nAccueil / Articles / Opinion / Tribunes Libres / Eskozia, Katalunia… Euskal Herria\n« Quelle crise ?\nMerci Madame ! »\nPar Adolfo Muñoz Sanz “Txiki” | Publié : 18/09/2014\nAdolfo Muñoz “Txiki” ELA-ko Idazkari Nagusia, ELA Sindikatuaren prentsaurreko batean\nELAk zoriondu egin nahi du herri katalana, baita Diadaren arrakasta ziurtatzeko lan egin duten erakunde guztiak ere. Katalunian bizitakoa adierazpen demokratikoaren mugarria izan da etorkizuna bere kabuz erabaki nahi duen herri batentzat. Herritarren adierazpide hau bihurtuko ahal da esparru politikoan espainiar Estatuak jarriko dituen oztopoak gainditzeko besteko borondatea!\nKatalunian gertatzen ari den guztiak gure ustez bi oinarri oso argi ditu.\nBatetik, mobilizazio soziala: antolatua, zibila, baketsua, demokratikoa, oso errotua, ez alderdikoia eta transbertsala, nahi dutenen artean Katalunia subjektu politiko izatea, zeinak bere etorkizuna erabakiko duen. Hau ukatzen dutenak kanpoan geratzen dira.\nBestetik, kontsultaren aldeko alderdien adostasuna: Estatuak beren erreibindikazioei eman dien uko gotorra ikusirik, ondorioztatu dute konfrontazio demokratikoa beste biderik ez zaiela geratzen. Alderdiok eta beren instituzioek (TV3 bezalako erakunde publikoak barne), ukapenari aurre egiteko pedagogiaren bidetik jo dute.\nTxalotzekoa da eztabaida politiko eta demokratikoen esnatzea. Orain arte zaintzapean edo galarazita zeuden. Pozgarria da debate demokratikoa ez agortzea mugak ezartzen dituzten eliteen arteko tratuetara. Garai interesgarriak bizi ditugu.\nGainera, ELAk prozesu kontzeptuari ematen dio arreta berezia. Katalunian prozesua dagoela ukaezina da. Bideari ekin ziotenean, Assemblea Nacional de Catalunya osatu zutenek ez zuten inola ere uste urte gutxiren buruan irailaren 11ko argazkia lortuko zutenik. Baina hala izan da. Errealitateak alda baitaitezke. Lidergoa, ikuskera estrategikoa, elkarlanaren balioa, proposatzeko eta ilusioa pizteko gaitasuna… Horietxek dira dituzten bertuteetako batzuk.\nErabaki zuten bazegoela bizitza esparru instituzional eta alderdietatik harago eta, eskubideak lortzekotan, klase politikoari bultzada eman behar zitzaiola. Gaur jendarte mobilizatu horrek prozesuari eusten dio; sinesgarri egiten du eta asko eragozten du piztu diren itxaropenak zapuztuko lituzkeen eliteen arteko akordio bat.\nKatalunian, Eskozian eta Euskal Herrian gure herrion subiraniaren aldeko garenok onartzen dugu gure aukera erreferendum batean galtzaile izatea. Haatik, horixe ez dute ametitzen espainiar Estatuak eta itun konstituzionalaren bermatzaileek (PP eta PSOE). Bozkatzeko aukera ukatzen dute ez dutelako onartzen galtzaile izaterik.\nELAren irudiko, espainiar Estatua ordena guztietan inboluzioan sartuta dago: politikan, kontu sozialetan, juridikoetan… Prozesu subiranistari amaiera emateko bere ziurtasuna, oraingoan ere, Kode Penalean eta PPk eta PSOEk osatutako Auzitegi Konstituzionalean datza.\nEuskal Herritik ikusita, badira Kataluniarekiko zertzelada komunak eta desberdintasun deigarriak. Estatuarekiko harremanari dagokionez ez dago diferentziarik. Estatuak Euskal Herrirako duen agenda aldebakarrekoa da, Eusko Jaurlaritzak besterik saldu nahi digun arren. Hala izan da, baita aurrerantzean ere. Aldebakarrekoa da, baina hala ere burujabetzaren aldekook ez gara gauza Estatuari aurre egiteko gutxieneko batzuk adosteko.\nHau handicap handia dugu. Gainera, mobilizazio sozialaren egituratzeak gure herrian bide luze bat ibili beharra dauka aurretik. Etorkizuna izango badu, ezin da inorentzat instrumentala izan.\nBeste datu bat: Katalunian 700dik gora udalek (guztira 900 inguru dira) adierazi dute independentistak direla.\nGoazen berriro Estatuaren agendara: Benetan ote da aldebakarrekoa arlo guztietan? Hala da normalizazio politikoari dagokionez (presoak, amairik gabeko sumario politikoak, epai politiko lotsagarrien poderioz espetxeratutako buruzagi politikoak…); baita autogobernuaren auzian ere, Estatutua erabat desitxuratu baitute oinarrizko legeen bidez; Foruaren Hobekuntza, berriz, gero eta ezdeusagoa da…\nZer gertatzen da ordena sozial eta ekonomikoan? Aldebakarrekoa al da? Ez. Estatuak Europarekin hitzartzen du politika ekonomiko eta soziala (doikuntza eta erreforma estrukturalak), baina Hego Euskal Herrian nola aplikatuko den Gasteizko eta Iruñeko gobernuekin adosten da. PPrekin eta Estatuarekin dagoen aldebiko harreman bakarra pairatzen ditugun politika ekonomiko eta sozialak ezartzeko da. Gainerakoan Eusko Jaurlaritzak pultso politikorik ez dauka, eta zentralizazio uniformatzailea salatzeko gauza bakarra egiten du, Auzitegi Konstituzionalean helegiteak sartu; hori, duela hogei urte esan zutenean ez zutela horretara joko organo politikoa zelako. Alegia, Madrilekiko UPNk duen jarrera “oldarkor” berbera.\nPolitika soziala bidezkoa balitz, jende asko erakarriko luke prozesu subiranistara (hori gertatu da Eskozian). Halere, akordioak politika antisozialak aplikatzeko egiten dira; behar handiena duten pertsonak zigortzeko. Polemika itxura eman arren, Gasteiz edozer adosteko prest dago: defizita bete eta zorra ordaintzea; Kutxabank pribatizatzea; zerga-politika; sosak xahutzen dituen AHT baterako dirutza bideratzea…\nELAk berriro dio: subiranismoaren etorkizuna eredu sozialarekin lotuta dago, ez helmuga gisa –hau ere baden arren–, prozesuarekin batera hasieratik doan oinarrizko osagai moduan baizik. Independentista ez ziren eskoziar askok “yes” botoa ematen dute Londresko botere politikoa City-arentzat lanean jardutea arbuiatzen dutelako. Kokoteraino daude. Berton ere subiranista ez den pertsona asko ibilbide hori egiteko prest legoke, baina ez politika hauekin.\nIndar politiko katalanek esan digutenez, deitoratzekoa da Eusko Jaurlaritzak eta EAJk gako politikoak aldatzeko aukera baztertzea, noiz eta espainiar Estatuarekin 1978tik hona aitortza nazionalari dagokionez izan den talka politikorik gogorrena gertatzen ari denean; ez dago erreferentzia politiko berririk. Eusko Legebiltzarrean autogobernuari buruzko batzorde bat eratzea Estatutu Politikoarekin izandako esperientzia errepikatzea da: Ibarretxe\nLehendakariari Madrilen eman zioten zaplaztekoaren ondoren tiradera batean gorde zuten. Estatuak ematen duen ezezkoari buruz pedagogia politikorik ez egitea gatazka politikoa lokartzea da, Estatuak berearekin jarraitzen duen artean. Mobilizazio sozialari mesfidantzaz begiratzea, aldiz, elite arteko akordioak lehenestea da; alta, azken urteotan halako akordioek atzerapauso politikoak ekarri dituzte. LOAPAtik hona kalean ez da era honetako aldarrikapenik egin.\nGaur, Kataluniarekiko, antzeko osagai baino desberdintasun gehiago dago. Gurean norgehiagoka da nagusi, eta horrela ez dago prozesurik.\nELAk babesa ematen die Gure Esku Dago-ren moduko plataformei, eta dei egiten die bere afiliatuei parte har dezaten.\nErreferentzia politiko berriak, gatazka sozialean zein nazionalean, ez dira mobilizazio sozialik gabe iritsiko.


Droga fabrikatzaileak eta hornitzaileak - handizkako droga fabrika\nMorfina Test Kaseteak metodo lehiakorraren printzipio teknikoa erabiltzen du. Giro-tenperaturan biltegiratu daiteke inolako tresneriarik gabe eta bertan probatzen da, gune edo ingurumen murrizketak kontuan hartu gabe. Emaitza zehatzak, detekzio azkarra, emaitzak 5 minututan interpretatu daitezke, denbora aurrezten dute eta emaitzak begi hutsez antzematen dira. Sentsibilitate handia: detektatzeko atalasea baxua da eta horrek morfina gehiegikeriaren detekzio-tasa modu eraginkorrean areagotzen du. Espezifizitate ona: antigorputz monoklonal oso espezifikoak erabiltzen dira erreaktibitate gurutzatua ahalik eta txikiena izateko.


Denboraldia hasteko, Oriokoren berdinketa | El Diario Vasco\nCosta UrolaDenboraldia hasteko, Oriokoren berdinketa\nDenboraldia hasteko, Oriokoren berdinketa\nBerdinketa. Orioko jokalariak igande arratsaldean Billabonari sartutako gola ospatzen. / ETXEBERRIA\nNahiz eta markagailuan aurreratu, bigarren zatiaren hasieran Billabonak berdinketaren gola sartu zuenJubenilek galdu egin zuten Ligako lehen partidan Keta Getariaren aurka eta kadete mailako bi taldeek garaipenak lortu zituzten\nDV ORIO. Martes, 19 septiembre 2017, 08:44\nBerdinketarekin amaitu zuen Ligako lehen partida Preferente mailako Oriokok igande arratsaldean Mendibeltz zelaian. Billabona zuen arerio eta nahiz oriotarrak aurreratu lehen zatiaren azken minutuetan eskuin aldeko zentro baten ostean defentsa batek bere atean gola sartu ondoren, bigarren zatiaren hasieran Billabonak berdinketaren gola sartu eta 1-1 emaitzarekin amaitu zen neurketa.\nEgoitz Mendizabal entrenatzaileak ondorengo hamaikakoa zelairatu zuen Ligako lehen partida honetan: Joseba Requejo, Iker Urdangarin, Mikel Usandizaga (45 minutuan, Xabier Requejo), Josu Gonzalez de Txabarri, Iker Lopetegi, Iosu Solaberrieta, Hodei Urdangarin (61, Iñaki Arriola), Unai Azkue, Joxe Mari Errasti, Jon Ruiz (86, Eneko Azkue) eta Ramon Erkizia.\nJokalari gehienak gazteak, Josu Solaberrieta kapitaina kenduta. Liga hasi besterik ez da egin eta helburua ahalik eta goien ibiltzea dute. Dena den, ez dute erraza izango, eta ikusi behar zer ematen duen denboraldiak. Datorren asteburuan Andoainen jokatuko dute, Euskaldunaren zelaian.\nOriokoren beste taldeei dagokionez, jubenilek 4-1 galdu zuten Keta Getariaren aurka. Oriokoren gola Eneko Pajares-ek sartu zuen, Harkaitz Mendizabal-en estreinaldian entrenatzaile lanetan. Kadete mailako taldeei dagokionez, lehen taldearen garaipen erraza, 5-0 Urnietaren aurka. Golak Antton Iturain (2), Alex Mugika (2) eta Gorka Amas-ek sartu zituzten. Aitor Rubio eta Asier Garmendiak talde polita daukate aurtengorako. Bigarren taldeak ere hiru puntuak eskuratu zituen, 2-0 nagusitu zirelarik Lizeo Santo Tomas-en aurka, bi golak Pablo Salvador-ek sartu zituelarik, lehena 27 minutuan eta bigarrena 72an.\nShanae Ishid y Francisco Uberto ganan el concurso internacional de acordeón Gorka Zenekortak ezin izan zuen lehen kanporaketa gainditu Bankoa-DV pilota txapelketan, Getarian


Virgilio Samakuva, estatuan bizi diren Angolako gizataldeen UNITAko ordezkaria, Sabino Arana Fundazioan izango da Angolako demokratizazioaren auziari buruz hitz egiteko\nEra berean, hitzaldiaren esparruan, Samakuvak «Jonás Savimbi-ren eskolan. Angola hobearen alde» liburua aurkeztuko du. Liburuan, 1975 eta 2002 urteen artean, Afrikako herrialdea hondatu zuen gerra zibilean izandako bizipenak kontatu ditu egileak. Urriaren 14an, ostegunarekin, 19:00etatik aurrera.\nasteazkena, 2021.eko urriak 6\n“Afrika eta demokratizazioaren arazoa: Angolako kasua” izenburuaren ildotik, Virgilio Samakuva UNITAko (Angolaren Independentzia Osorako Nazio Batasuna) ordezkariak hitzaldia emango du urriaren 14an, ostegunarekin, 19:00etatik aurrera, Sabino Arana Fundazioan.\nUNITAko ordezkariak kontinentearen ibilbide historikoa jorratuko du: Afrikako konkistaren hasiera "eta konkista horrek kontinenteko herri guztiei ehunka urtetan ekarri ziena" Berlingo Konferentzia, (1884-1885), europarren kolonizazioa eta merkataritza arautu zuena, eta joan den mendearen 70eko hamarkadan hasi zen deskolonizazioa.\nUrte horietan, Gerra Hotzaren erdian, estatu sortu berriak desiraren jomuga izan ziren gerra horretatik sortutako bi blokeentzat. Eta horrela iritsi ginen 90eko hamarkadara arte, non Afrikako kontinentearen “auzi nagusia” demokra(tiza)zi(o)a izan zen.\nVirgilio Samakuvak ideia demokratikoen eta, askotan, Afrikako prozesu independentistak gidatu zituzten joera diktatorialen arteko talka aztertuko du: egun, nola bizi dira horiek elkarrekin? Nola bilakatu dira demokratizazio horiek, eta zein izan da emaitza estatu askorentzat? Zein izan da bilakaeraren emaitza eta eragina, bereziki, Angolan?\nEra berean, Samakuvak «Jonás Savimbi-ren eskolan. Angola hobearen alde» liburua aurkeztuko du. Liburuan, 1975 eta 2002 urteen artean, Afrikako herrialdea hondatu zuen gerra zibilean izandako bizipenak kontatu ditu egileak.\nAngolako Bié probintziako Kunje herrian jaio zen nekazarien familia xume baten baitan. Kanadako misiolarien eskola batean egin zituen lehen mailako ikasketak; bigarren mailakoak, berriz, Portugal kolonialeko ikastetxe ofizial batean; eta, azkenik unibertsitateko ikasketak egin zituen Abidjanen (Boli Kosta) eta Madrilen.\nPolitika Zientzia eta Soziologiako lizentziaduna da UNEDen, Nazioarteko Harreman eta Kanpo Merkataritzako masterra atera zuen INFOREMen eta Nazioarteko Goi Ikasketen diploma eskuratu zuen Madrilgo SEIn. Ama-hizkuntza dituen umbunduz (dongo) eta portugesez, frantsesez eta gaztelaniaz hitz egiten du.\nPortugalgo armadako militarra izan da, funtzionario publikoa Angolan, eta hainbat urtez, UNITA Angolako alderdi politikoaren ordezkaria Zaireko (egungo Kongoko Errepublika Demokratikoa) eta Boli Kostako hiriburuetan eta, gaur egun, estatu bizi diren Angolako gizataldeen UNITAko ordezkaria da.


Ekainaren hasieran irekiko da izen-emateko epea, soldadura-ikasketak egiteko Zumaian - Ayuntamiento de Orio\nEkainaren hasieran irekiko da izen-emateko epea, soldadura-ikasketak egiteko Zumaian\nOinarrizko Lanbide Heziketa: soldadura, fabrikazioa eta muntaketa\nSoldadura-ikasketen ezaugarriak hauek dira:\nNori zuzendua: Derrigorrezko Bigarren Hezkuntza (DBH) gainditu ez duten 15, 16 eta 17 urte bitarteko gazteentzat.\nHelburua: batetik, ikasketa praktikoaren bidez, soldadura, fabrikazio eta muntaketaren oinarrizko ezagutzen jabe izatea eta, bestetik, ikasketei jarraipena ematea erdi mailako ziklo bat eginez.\nBi ikasturte: ikus edukien programa esku-orrian. Bigarren ikasturtean praktikak egiten dira eskualdeko lantegietan.\nEgutegia eta ordutegia: irailetik ekainera. Goizeko ordutegia.\nAurre izen-ematea: Ekainaren hasieran, 2 astez, Soldadura Zentroan.\nEusko Jaurlaritzako Hezkuntza Sailaren diru laguntzarekin antolatutakoa.\nPraktikak lantegietan eta udalentzat\nBigarren ikasturtean ikasleek praktikak egiten dituzte bailarako lantegietan edo bailarako udalentzat. Amaitzear dagoen ikasturte honetan adibidez, lan hauek egin dituzte:\n10 ikasle praktikak egiten ari dira ondorengo lantegietan: Ondozabal Group, Mendiaraiz S.L., eta ZUE galdaragintza enpresan.\nUdal Elkarteko Ingurumen Sailarentzat hondakinak biltzeko garbiguneko edukiontzi handi bat egin dute ikasturtean zehar. Fabrikazio prozesu osoa ezagutu dute: materiala eskatu, lana planifikatu, edukiontzia egin, bukaerako kalitatea…\nZumaiena ikastetxerako bizikletak, skate-ak eta mikropatinak uzteko altzairuzko euskarriak egin dituzte.\nOrioko Udalarentzat altzairu herdoilgaitzeko bizikletak uztekoak egiten ari dira.\nSoldadurako Oinarrizko Lanbide Heziketako programa hau Lanbide Heziketako sisteman sartuta dago, hezkuntza arautua da eta Urola Kosta Udal Elkartearen eta Eusko Jaurlaritzako Hezkuntza Sailaren diru laguntzarekin antolatuta dago.


Autoa alokatzeko Santorini aireportua Compare autoa alokatzeko prezioak Autoak - | Autoa alokatzeko Santorini aireportua Compare autoa alokatzeko prezioak Autoak -\nAlquiler121.com-ek Santorini aireportuko autoen alokairu guztiak konparatzen dituenez, horrek esan nahi du beti alokatutako alokairuen prezio onenak lortzea. Kontuz alokatzeko autoen prezioa oso azkar alda daiteke. Hau da prezioa hornidura eta eskariaren arabera zehazten delako. Zenbat denbora itxaron zure alokairuko autoa erreserbatu nahi baduzu, orduan eta garestiagoa izango da. Santorini aireportuko alokairuko enpresarik hoberenak eta alokairuko autoak alokatzen dira alquiler121.com-en. Horrela beti zure oporretako behar duzun autoa aurkituko duzu. 6 lagunekin roadtrip bat egiteko auto handi bat behar al duzu? Edo agian aurrekontu txikiko auto txiki bat besterik ez duzu behar? Estiloan ibili nahi al duzu? Erreserbatu luxuzko edo premium auto kategorian. Zure beharrak kontuan izanik, alquiler121.com-ek behar duzun autoaren alokairua eman dezake. Santorini aireportuko bilaketa emaitzak zure autoaren alokairuen prezioak autoaren alokairua ordaintzera bideratzen dira. Ez da inolako ezkutuko kosturik izango, kreditu-txartelen kuotak edo erreserba-kostuak ondoren. Gainera, beti alda dezakezu zure erreserba doan edo 48 ordu arte alokairuaren autoa jaso aurretik. Aurrekontu txikiko alokairua, familiako autoa edo luxuzko auto bat behar dituzu; at alquiler121.com beti aurkituko duzuna. Hau da, autoa alokatzeko enpresak Santorini aireportuan eta alokairua autoak eskuragarri guztiak alderatuz gero. Horrela, zure beharretara hobekien egokitzen den autoa eta Santorini aireportutik abiatuko zaitezke. Aurretik adierazi alokairu121.com-ek Santorini aireportuko autoen alokairua alderatzen du. Guztira, 800 alokairuko enpresek alquiler121.comrekin lan egiten dute, Hertz, Europcar, Sixt eta Aurrekontu bezalako enpresek. Zugandik edonora, alokatzeko auto bat eskaini ahal dizugu, 30.000 helmuga baino gehiago estaltzen baitituzu mundu osoan. Azkenean, baina ez gutxienez: prezio eta zerbitzu onena eskaintzen dituzu!


MEU - Edukia - Gizarte eta Komunikazio Zientzien Fakultatea - UPV/EHU\nMEU Basque Country-ren (Europar Batasunaren Simulazioa) bigarren edizioa\nEuropar Batasuneko agintari gorenen larruan jarri nahi al duzu? Jakin nahi duzu amatasun subrogatuaren egoera zein den eta zer ondorio dituen nazioartean? Uste duzu Klima Aldaketaren aurkako itun handi bat egin beharko litzatekeela Batasunaren barruan? Inoiz jakin nahi izan duzu zer egiten duten europarlamentariek Bruselan?\nAurreko galderaren bati baiezko erantzuna eman badiozu, atsegin handiz gonbidatuko zaitugu apirilaren 6, 7 eta 8an Bizkaia Aretoan (Bilbo) egingo den MEU Basque Country-ren (Europar Batasunaren Simulazioa) bigarren edizioan parte hartzera.\nEurobasquek (Europako Mugimenduaren Euskal Kontseilua) eta Euskal Herriko Unibertsitateko Eztabaida Elkarteak (ADUEEE) antolatuta, MEU Basque Country edozein unibertsitate eta diziplina akademikotako unibertsitate ikasleentzat dago zabalik.\nMEU bat (Model of the European Union) Europar Batasunaren eta berau osatzen duten erakundeen (Legebiltzarra, batzordeak, Europako Kontseilua, prentsa-taldeak, lobbyak …) simulazio unibertsitario bat da. MEU Basque Countryko parte-hartzaileak unibertsitateko ikasleen artean aukeratuko dira Batasunean lan egiten duen pertsona baten larruan jartzeko (europazalea, lobbista, kazetaria, lehen ministroa …).\nHiru egunez EBren funtzionamendua simulatuko dute, eta gaurkotasuneko gaiak jorratuko dituzte; besteak beste, amatasun subrogatuaren tratamendua eta horrek nazioartean izango dituen ondorioak, klima aldaketaren aurkako itun handi baten sorrera, lankidetza judiziala eta euroagindua, eta Afrikar kontinentearekiko lankidetza eta Saheleko egoera. Era berean, Kontseilu Europarreko partaideek gerora sortutako nazioarteko hainbat krisi konpondu beharko dituzte, Batasuneko herrialdeen egonkortasuna bermatzeko.\nHorretarako, parte-hartzaileek Eurobasqueko langileen, EHUko irakasleen eta ADUEEko kideen laguntza izango dute, simulazioaren koordinatzaile eta dinamizatzaile gisa. Horrez gain, Legebiltzarreko testuen lanketan eragina izaten saiatuko diren lobbisten talde bat izango dugu, baita zenbait prentsa-talde ere. Azken hauen helburua informazioa ematea izango da, ahal den neurrian, fake news-ak saihesten saiatuz.\nParte hartu nahi baduzu, honako inprimaki hau bete beharko duzu: baldintza bakarrak Europar Batasunarekiko interesa eta parte hartzeko gogo handia izatea dira!\nSimulazioari buruzko informazio gehiago nahi izanez gero, helbide elektroniko honi erantsitako informazio-liburuxka eta kartela kontsulta ditzakezue, baita gure web-orria ere. Zalantzarik izanez gero, jarri harremanetan meubasquecountry@gmail.com helbidean.\nGure Instagramen ere jarrai dezakezue: @meubasquecountry.


Norma y uso de la lengua vasca - 25039\n“Euskararen arauak eta erabilerak” Kudeaketaren eta Informazio Sistemen Informatikaren Ingeniaritzako Graduan eskaintzen den hautazko irakasgai bat da. Bertan euskara batuaren ezaugarriak (arauak, garapen historikoa, etab.) jorratzen dira, eta helburu nagusia ikaslea hizkuntza estandarraren nondik norakoez jabetzea da.\nLotura zuzena du bigarren lauhilekoan eskaintzen den “Komunikazioa euskaraz: arlo teknikoak” irakasgaiarekin, honetan batik bat hizkera estandarrerako sarrera egin ondoren, hartan hizkera berezituan sakontzen baita.\nHorrez gain, baliagarria da Gradu Amaierako Lana edo Practicuma euskaraz egin nahi dutenentzat eta, gerora begira, lanean euskaraz jardun nahi edo behar izango dutenentzat, edota ikerketak euskaraz garatu ahal izateko.\nIrakasgai honetara sartzeko gutxieneko euskara maila beharrezkoa da.\n1. gaitasuna. Arloko profesionalek hizkuntzaren erabileran eta garapenean duten eraginaren kontzientzia hartzea.\n2. gaitasuna. Intuizio, esperientzia eta hizkuntza-zalantzak sistematizatzea, azaltzea eta berrikustea.\n3. gaitasuna. Euskara batu estandarra egoki erabiltzeko lagungarri gerta daitezkeen tresnak (ohikoak eta elektronikoak) ezagutu eta erabiltzeko ohitura lantzea.\n4. gaitasuna. Ingeniaritzako testuen ezaugarriak aztertzea eta horietarako trebetasunak lantzea.\nGraduaren gaitasun orokorrekin loturik:\n1. Proiektuak euskaraz garatzeko orduan hizkuntza-irizpide egokiak baliatzea.\n2. Euskarazko informazioa ondo interpretatzen jakitea.\nIRAKASGAIA IKASTEAREN EMAITZAK\nEuskara batuaren ezaugarriak eta garapen historikoa ezagutzen ditu.\nEuskaltzaindiaren arauak eta bestelako estilo eta zuzentasun/egokitasun gomendioak ezaguatzen eta aplikatzen ditu.\nOhiko nahiz sareko hizkuntza-baliabideak erabiltzen ditu, euskaraz zuzen eta egoki idatzi eta ahoz aurkezteko.\nI. Araua eta erabilera: sarrera\n2. Arau motak\n4. Aldaera estandarra\nII. Euskararen arau estandarra: Euskaltzaindiaren araugintza\n5. Hizkuntza estandarra.\n6. Euskararen estandarizazio-eredua.\n7. Euskara Batuaren arautzearen urrats nagusiak.\n8. Euskaltzaindiaren araugintza: arauak eta hiztegi batua.\nIII. Euskara batuaren garapen lexiko-estilistikoa\n9. Euskaraz idazteko kontsulta-tresnen erabilera: ohiko tresnak eta tresna elektronikoak.\n10. Ortografia, ortotipografia eta letra larrien erabilera.\n12. Esaldiaren antolamendua eta hitz-hurrenkera. Izen-kohesioa eta testu-antolatzaileak.\n13. Hiztegia eta terminologia.\nIV. Ingeniaritzan agertzen diren arazo espezifikoak\n14. Zenbakien erabilera.\n15. Magnitude fisikoen izenak eta ikurrak.\n16. Neurriei buruzko esamoldeak.\n17. Ikur eta zeinuen bidezko adierazpen matematiko eta fisikoen irakurbidea.\n18. Aritmetika eta geometriako terminologia eta esamoldeak.\nEduki teorikoen osagarri, eta horiek garatzeko helburuarekin, honelako praktikak egingo dira:\n1. Hizkuntza estandarraren eta dialektoen arteko ezberdintasunak identifikatu eta aztertu.\n2. Hizkuntza estandarraren helburuak eta balioa identifikatu eta azaldu, dialektoen osagarri eta aberasgarri den heinean.\n3. Hizkuntza estandarrean modu zuzen eta egokian idazteko baliabideak ezagutu eta kasu praktikoetan erabili.\n4. Ingeniaritzako hizkeran agertzen diren arazo espezifiko batzuk identifikatu, horiek konpontzeko baliabideak ezagutu eta kasu praktikoetan erabili.\nIrakasleak azalpenak emango ditu eskoletan, ondoren azaldutakoari buruzko ariketak egingo dituzte ikasleek, eta, azkenik, denen artean zuzenduko dituzte, parte-hartzea eta gaien inguruko gogoeta bultzatuz.\nBi ebaluazio-aukera izango dira:\n1) Ebaluazio jarraitua\n- Klasera etortzea nahitaezkoa da (%80an gutxienez).\n- Lauhilekoan zehar, hainbat ariketa egin beharko ditu ikasleak: gelan egindako ariketak, etxean egitekoak, gelan egingo diren test moduko azterketak, eta abar. Gehienak banaka egitekoak, baina talde-lanen bat ere izango da. Ebaluazio jarraituaren aukerari eutsi nahi dion ikasleak ariketa guztiak egin eta gainditu beharko ditu nahitaez, irakasleak ezarritako epeetan.\n- Irakasgaiaren nota ariketa horien eta klasean izandako parte-hartzearen araberakoa izango da.\n- Ebaluazio jarraituarekin hasi baina jarraitu nahi ez duenak, ikasgaiaren erdia baino lehen idatziz jakinarazi beharko dio irakasleari.\n- Eskoletara etorri ez denak, ebaluazio jarraituaren gutxieneko baldintzak bete ez dituenak, edo aurreko puntuan adierazi bezala ebaluazio jarraituari uko egin dionak egin ahalko du azterketa.\n- Zentroak erabakitako egun eta orduan izango da azterketa.\n- Eskoletan emandako gaiak sartuko dira azterketan, era askotako ariketetan: zuzenketak, idazlana, galdera teoriko-praktikoak, eta abar.\n- Irakasgaiaren nota azterketan lortutakoa izango da.\nAzterketak lau atal izango ditu:\na) Eduki teorikoen jakite-maila neurtzeko galderak (%25)\nb) Testu batetik abiaturik planteaturiko ariketak (%25)\nc) Hizkuntza-ariketak (test modukoak, zuzenketak, itzulpen laburrak) (%25)\nd) Testu baten idazketa (%25)\nIrakasgaia azterketa bidez gainditzeko, atal guztiak gainditu beharko ditu ikasleak.\nEzohiko deialdian azterketa egitea izango da irakasgaia gainditzeko modu bakarra.\nIrakasgaia ezohiko deialdian gainditzeko, atal guztiak gainditu beharko ditu ikasleak.\nIrakasleak emandakoa: apunteak, artikuluak eta ikasleak berak erabili beharko dituenak lanak prestatzeko.\nALBERDI, A. (2008) Oinarrizko Gramatika, Elkar. Ikastolen elkartea.\nALBERDI, X. (1999). Euskaltzaindiaren araugintza berria: ikastaroa. EHU.\nALBERDI, X. eta I. SARASOLA. (2001) Euskal estilo libururantz. Bilbo: EHU.\nENSUNZA, M., ETXEBARRIA, J.R. eta ITURBE, J. (2008) Zientzia eta teknikarako euskara.\nZenbait hizkuntza-baliabide. UEU.\nETXEBARRIA, J.R. (2006) “Neurri-izenak eta neurri esamoldeak euskaraz” Euskera 51: 123-161.\nEUSKALTZAINDIA (EGLU gramatikak).\nODRIOZOLA, J.C. (1994) 'Formulazio kimikoa eta euskal deklinabidea' Euskera 39 (3): 743-755\nODRIOZOLA, J.C. (koord.) (1999) Zenbait gai euskara teknikoaren inguruan. EHUko Argitalpen Zerbitzua.\nSARASOLA, I. (1997): Euskara batuaren ajeak, Alberdania.\nZABALA, I. (koord.) (1996) Testu-loturarako baliabideak: euskara teknikoa. EHUko Argitalpen Zerbitzua.\nZABALA, I. (1998) ‘Hitz-hurrenkera euskara tekniko-zientifikoan’ Ekaia 12\nZABALA, I. eta J.C.ODRIOZOLA (1992) Idazkera teknikoa. 1-Hitz-ordena, galdegaia eta komaren erabilera EHUko Argitalpen Zerbitzua.\nZABALA, I. (2000) “Euskararen zientzia eta teknikarako erabileraren hizkuntza berezitasunak” Ekaia 13: 105-129.\nZUAZO, K. (1985), Euskararen batasuna. Iker 5. Bilbo: Euskaltzaindia.\nZUAZO, k. (2005): Euskara batua. Ezina ekinez egina. Elkar.\nElhuyar. Zientzia eta Teknologiaren aldizkaria\nEkaia. Euskal Herriko Unibertsitateko zientzia aldizkaria\nUztaro. Udako Euskal Unibertsitatearen giza eta gizarte-zientzien aldizkaria\n46 P. Ordenador-1 (Euskera - Tarde)Mostrar/ocultar subpáginas


Neomak taldeak ‘Ilargi berriak’ aurkezpen kantua eta bideoklipa argitaratu ditu - KULTUR SHAREA\nOrain arte ezarritakoa hausteko asmoz, tradiziotik datozen kontu zaharrak, kanta berri bilakatu eta entzulearen barrenak astintzera dator talde berria; helburuaren erakusle da Ilargi berriak kantua. Eskuragarri dago jada sareko plataforma guztietan.\n“Ilargi berriak aurkeztera gatozen zazpi emakume gara”, horrela aurkeztu du taldeak bere burua. Tradiziotik datorren kalejira baten erritmora, soinu eta estetika apurtzailea dituen kantua eta bideoklipa argitaratu berri dute Ilargi berriak Izenpean.\nTaldearen aurkezpen kantua izaki, hastapenetan du oinarria: tradizioa, sorginak, irrintziak, kopla zaharrak eta abar. Neomaken lehen single hau aro berri baten lehen urratsa dela diote. Izan ere, kantuak taldearen izenarekin zerikusia du. Neomak (ilargi berriak, grekeraz) taldeak eskainiko duen proiektu berriari egiten dio erreferentzia.\nTaldekideak oso gaztetatik hasi ziren musikaren munduan lehen urratsak ematen, trikitixa txapelketetan plazara salto egin eta gerora Kepa Junkerarekin hara-hona ibilitako sorginek osatzen dute zazpikotea.\nOrain arte ezarritakoa hausteko asmoz, tradiziotik datozen kontu zaharrak, kanta berri bilakatu eta entzulearen barrenak astintzera datozela diote; helburuaren erakusle Ilargi berriak kantua, eskuragarri dago jada sareko plataforma guztietan.\nHaritz Harreguyk egin ditu audio grabazioa eta produkzioa. Masterizazioa, berriz, Victor Garciak egin du. Bideo sorkuntza, errealizazioa eta muntaia Bideolan proyectos audiovisualesen esku utzi dute. Amaia Albes jantzien diseinuaz arduratu da eta Maite Albes estilismoaz.


Arrasateko udaleko Obra, Zerbitzu, Mantentze eta Auzoen batzordearen azalpen oharra — Arrasateko Udala\nUdaleko zerbitzu teknikoek egindako txostenak jasotzen duenez, "Cespa, Arrasate Jardines" enpresak urteko txosten bat aurkeztu behar du zuhaitzen egoerari buruz.\nAurkeztutako azken txostenean, aztertu da 21 eremutako hainbat zuhaitzen egoera, eta deskribatu dira zuhaitzak, haien egitura, ezaugarriak eta horietako bakoitzerako proposamenak. Horietan, proposatu da batzuek kentzea eta inausketa bereziak egitea, segurtasun irizpideak kontuan hartuta.\nTxostena egin dute gaian adituak direnek, eta proposatu dute Santa Barbarako sarreran haritza kentzea, zati batean ustelduta eta barrutik hutsik dagoelako, eta segurtasunaren ikuspegitik arrisku handia dakarrelako. EH Bilduk eskatuta, "Kimu bat" enpresari bigarren azterketa/kontraste bat eskatu zaio, eta hark argudiatu du, zuhaitzaren egoera ikusita, zati batean ustela eta barrutik hutsa dagoela, eta Cesparen iritzi berekoa dela.\nAzkenik, Obra, Zerbitzu, Mantentze eta Auzoen batzordean erabaki da zuhaitz hori kentzea, adierazitako arrazoiengatik.\nHori guztia kontuan hartuta, udal gobernutik ez gatoz bat EH Bilduk Santa Barbarako haritza ez mozteko egindako eskaera publikoarekin, are gehiago alderdi horrek proposatzen duelako, aldi berean, karpinus betulus zuhaitz bat kentzea Kontzezino kalean, tamaina handikoa eta oinarrizko adarkadura egokia duena, 7 metrotik gorako kopa eta 11-12 metroko altuera duena, garapen on, orekatu eta erregularra duenean.\nUdal gobernutik eta Obra, Zerbitzu, Mantentze eta Auzoen batzordeburutzatik gure haserrea adierazi gura dugu EH Bilduk gai honetan erakutsi duen zorroztasun faltagatik, seriotasun eskasagatik eta arbitrariotasunagatik: eskatzen baitu adituen iritziz zuhaitz arriskutsua bat mantentzea, egoera txarrean dagoenean, eta, aldi berean, zuhaitz orekatu eta garapen onekoa kentzea.\n251 arrasatearrek parte hartu dute Obenerreka pilotalekuan kokatuko den Parkour Parkearen diseinuaren aukeraketan 2021/04/15\nArrasate parte hartzen ari da 'Gipuzkoako Azoken Sarea' egitasmoan, herriko azoka sustatzeko 2021/03/23\nMartxan da Herri Eskolako Erguin eraikineko komunak berritzeko proiektuaren adjudikazio prozesua 2021/03/12


2021eko lehen lauhilekoan foru ogasunek batutako zerga diru sarreren datuak batzen ditu hurrengo artikulu honek. Orokorrean, hazkunde nabargarria bistaratzen da, COVID-aren pandemiaren lehenengo urratsen datuekin konparaketak egiten hasi bai dira.\nApirilera arte metatutako dirubilketa 520 milioi eurokoa da Araban, aurreko urteko aldi beraren aldean % 3,5 gehiago; hala ere, kontuan hartu behar da bai jarduera ekonomikoak bai pandemiaren ondorioak arintzeko hartutako neurriek datuak zuzenean alderagarriak ez izatea eragiten dutela. Zehazki, COVID-19 neurrien ondorioz ordainketak geroratu eta zatikatu egin direnez, 37 milioi euro kobratzea apirilera atzeratu da, hau da, metatutako bilketaren % 7,13.\nZuzeneko zergetan 236,7 milioi euro bildu dira, aurreko ekitaldian baino % 7,7 gutxiago. Pertsona Fisikoen Errentaren gaineko Zergan (PFEZ) 201,5 milioi euro bildu dira (-% 9,9). Lan atxikipenen kontzeptuak bilakaera positiboa izan du, % 8,8ko hazkundea izan baitu. Ordainketa zatikatuen bidezko bilketa eta zergaren kuota diferentziala izan dira jaitsiera handiena izan dutenak, 7 eta 32,3 milioi euro, hurrenez hurren Ordainketa zatikatuen beherakada Arabako Ogasunak krisi egoera honetan hartutako neurrietako baten ondorio izan da, autonomoek diru sarrera egiteko betebeharra bertan behera uztearena, alegia. Zergaren kuota diferentzialari dagokionez, PFEZaren kanpainaren itzulketen aurrerapena islatzen du, aurreko urtearekin alderatuta; izan ere, hartutako osasun neurrien ondorioz, iaz atzeratu egin zen Ogasunaren bulegoetako aurrez aurreko arreta.\nLehenengo hilabete hauetan, sozietateen gaineko zergaren bilketa 26,4 milioikoa izan zen, %18,2 a igota. Bilketak kapital higigarriaren eta higiezinaren atxikipenengatiko, ondare irabaziengatiko eta zergaren kuota diferentzialagatiko diru sarrerak islatzen ditu, baina kontuan hartu behar da oraingoz bildutako zenbatekoa ez dela oso esanguratsua.\nBestalde, zeharkako zergek, jarduera ekonomikoa modu berehalakoagoan islatzen dutenak, oso bilakaera positiboa izan dute eta 251,6 milioiko bilketa lortu dute, aurreko urteko aldi berean baino % 17,2 gehiago.\nBEZagatik 159,1 milioi euro bildu dira guztira, hau da, aurreko urteko hilabete berean baino % 16,9 gehiago.\nAzkenik, hidrokarburoen gaineko zerga dela eta 61,1 milioi bildu zuren, hau da, pasaden urteko lehen lauhilekoan baino % 25,2 gehiago.\nBizkaian tributu itunduak direla-eta apirila arte bildutako guztizko kopuru metatua 2.632,7 milioi eurokoa izan zen. Zifra hori 2021erako tributu-sarreren aurrekontuaren % 35,9 da, hain zuzen, 7.341,6 milioi euro. 2020ko epe berean lortutako zifrarekin (2.457,6 milioi euro) konparatuta, urtetik urterako hazkundea % 7,1ekoa izan zen. Edonola ere, iazko urtearekin konparatuta, kontuan izan behar da bi ekitaldien artean faktore bereizleak daudela. Besteak beste, hauek azpimarratu behar dira:\n2021ean, Foru Ogasunak PFEZari dagozkion 128,2 milioi euro itzuli zituen apirilean zehar; 2020an, errenta-kanpainako lehenengo itzulketak ez ziren maiatzera arte egin.\n2020ko apirilera arte, zuzeneko zergak direla-eta bildutako guztizko kopurua 1.396,7 milioi euro izan zen. Beraz, % 9,4ko igoera egon da aurreko ekitaldiaren aldean. Zuzeneko zerga nagusien artean, PFEZa % 2,3 igo zen, eta sozietateen gaineko zerga, % 64,9.\nBestalde, zeharkako zergak direla-eta bildutakoa 1.121,5 milioi euro izan zen, hau da, 2020ko ekitaldian baino % 4,3 gehiago. Zifra horretan, Arabako eta Gipuzkoako foru-aldundiekin egindako barne-doikuntzetako lehenengoa kontabilizatzen da, BEZaren eta zerga berezien bilketa koefiziente horizontaletara doitzeko. Doikuntza horietan, Bizkaiak 254,6 milioi euro ordaindu ditu, Arabak 73,9 milioi, eta Gipuzkoak 180,7 milioi. Kudeaketa propioko BEZa % 5,7 hazi da, eta zerga berezien artean, hidrokarburoen % 5,1eko jaitsiera aipatu behar da.\nGipuzkoako Foru Ogasunak 1.025 milioi euro jaso ditu apirilera arte, pasa den urtean baino 182 milioi euro gehiago.\nGipuzkoako zerga bilketa metatua 2021. lehen lauhilekoan zehar %21,6 hazi zen, aurreko urteko epe berdinarekin alderatuta. Beraz, orain arte 1.025 milioi euro bildu ditu foru Ogasunak, pasa den urteko epe berdinean baino 182 milioi euro gehiago. Eider Mendoza foru bozeramaileak prentsaurrean azaldu zuenez, datu hauetan islatzen da, lehen aldiz, pasa den urteko martxoan ezarri zen alarma egoera eta konfinamenduaren eragina; izan ere, egun haiekin ari dira egiten alderaketa. “Ogasunetik, sarrerak geroratu ziren, eta itzulketak indartu, eta horren ondorioz pasa den urteko ziklo honetako zerga bilketa oso oso txikia izan zen. Hortik, beraz, igoeraren zergatia”, azaldu zuen foru arduradunak.\nEspero bezala, zerga nagusien bilakaera positiboa izan zen apirilerarte, eta hazkunde nabarmenak erakusten dituzte: PFEZaren kasuan, %18,7 hazi zen zerga honen bilketa, eta lan etekinen atxikipenek %17,6 egin zuten gora; eta BEZari dagokionean, berriz, %40,6 igo zen zerga bilketa. Sozietateen gaineko Zerga negatiboan ageri zen, baina ez enpresen irabazien bilketak izandako bilakaeragatik, baizik eta zerga hau osatzen duten bestelako elementu batzuk behera egin zutelako (bereziki, ondare irabazien gaineko atxikipenak).


Europako Ingurumen Agentziak ohartarazi du kontinenteak duela 5.000 urtetik ezagutzen ez diren aldaketa klimatikoak bizi dituela | Consumer\nEuropako Ingurumen Agentziak ohartarazi du kontinenteak duela 5.000 urtetik ezagutzen ez diren aldaketa klimatikoak bizi dituela\n2003ko udako beroek glaziar alpetarren hamarren bat urtu zuten\nEuropak orain arte, eta hamarkada askotan, hasitako ahaleginak baino ahalegin handiagoa behar du klima-aldaketaren eraginari aurre egiteko. Hori da Europako Ingurumen Agentziak (EIA) atzo argitaratu zuen 582 orrialdeko txostena, kontinente zaharreko ingurumen-egoerari buruzkoa.\nBost urteko ikerketaren emaitza da dokumentua, eta EBko kide diren herrialde bakoitzera (Bulgaria, Islandia, Liechtenstein, Norvegia, Errumania eta Turkia) igaro da lehen aldiz. Besteak beste, datu horien arabera, lau urte beroenak 1998, 2002, 2003 eta 2004 izan dira; 2003ko udako beroak Alpeetako glaziarren hamarrena urtu zuten, eta, gaur egungo erritmoan, 2050erako, Suitzako glaziarren hiru laurden inguru desagertu ziren. “Europan ez da horrelako aldaketarik ikusi duela 5.000 urtetik hona”, dio AEMAk.\nJacqueline McGlade Agentziako zuzendari exekutiboak, txostenaren aurkezpenean esan zuenez, “jardun eraginkorrik gabe, eta hainbat hamarkadatan, planetaren berotzeak izotz kontinentalaren geruzak atzera egingo du iparraldean, eta desertifikazioak aurrera egingo du hegoaldean. Izan ere, populazio kontinentala erdigunean kontzentratzen buka liteke. Planetaren beroketa EBren helburura mugatzea lortzen badugu ere (gehienez ere bi gradu handitzea), gizakiek inoiz izan ez dituzten baldintza atmosferikoetan biziko gara. Emisioak gehiago murriztu behar dira”.\nEIAk erakutsi du Europako batez besteko tenperatura 0,95 gradu igo dela XX. mendean zehar, planetaren batez besteko igoera globala baino %35 gehiago, %0,7koa baita. Tenperaturak igotzen segituko dute, eta horregatik finkatu du EBk industria-aroaren aurreko tenperatura bi gradutan ez gainditzeko helburua.\nEspainiak ez du gainditu\nMcGlade-ren aburuz, klase politikoa gehiago zehaztu behar da fenomenoaren aurkako borrokan. Iritzi publikoak hala nahi du, izan ere, duela gutxi egindako Eurobarometroak erakutsi du Europar Batasuneko herritarrek nahiko luketela politikariek gizarte-politikei edo ekonomiari ematen dieten ingurumenaren antzeko garrantzia ematea.\nEspainiaren kasuan, txostenak adierazten du berotegi-efektua eragiten duten gasen emisioak %40,6 hazi zirela 1990 eta 2003 artean, Kiotoko Protokoloak baimendutakoa baino %25,6 gehiago. 2003an, 402 milioi tona karbono dioxido (CO2) baliokide isuri ziren, Europako herrialde handietakoen antzekoak. Biztanleko CO2 isurketak (zortzi tona biztanleko) Europako batez bestekoaren azpitik daude. Substantzia azidotzaileen emisioak ere handiak dira Espainian, eta askoz gehiago ozono troposferikoaren aitzindarienak.\nEkaitzak eta urakanak\nAditu batzuen arabera, klimaren aldaketa horiek eragin lezakete muturreko fenomeno meteorologikoen maiztasuna handitzea; adibidez, Kanarietatik igaro den ekaitz tropikalak kalte ugari eragin ditu.\nCristina Narbona Ingurumen ministroak iritzi bera du. Azken 20 urteetan berotze globaleko prozesuak eta urakanen, uholdeen edo lehorteen intentsitatea eta maiztasuna handitzean izan dituzten ondorioak “iragartzen eta azaltzen” ari diren ikerketa zientifiko ugariei egiten die erreferentzia.\nNarbonak gogoratu du historian lehen aldiz bi ekaitz tropikalek astindu dutela Espainia: “Delta”, egun hauetan, eta “Vince”, joan den urrian, “guztiz ezohikoa”, Meteorologia Institutu Nazionalaren (INM) arabera.\nFenomeno horiek bat datoz azken urteotako muturreko tenperatura-egoerekin, hala nola bero-boladak eta hotz-boladak, eta orain arte ezagutzen ez ziren lehorte-garaiak. Horrek zer pentsatuko du, dio Ángel Riverak, INMko iragarpen-buruak. “Oraindik ez da argitaratu klima-aldaketarekin zerikusia duen azterketarik. Hala ere, fenomeno hori gertatzen ari da planetaren batez besteko tenperatura igotzen ari delako”, erantsi du.\nRiveraren arabera, urteko garai honetan normalena mendebaldeko haizeen zirkulazio handiagoa izan zen Azoreetan, eta, gainera, eurialdiak ekarri zituen Iberiar Penintsulara. Horrelako haizerik iritsi ez denez, itsasoan metatutako energia asko zen, eta horrek lagundu du “Delta” ekaitz tropikala eta antzeko asaldurak sortzen.\nAtlantikoko zikloi-denboraldia ekainaren 1ean hasi eta gaur amaitzen da, eta balantze beldurgarria uzten du. 25 ekaitz tropikal eta 13 urakan sortu dira, ehunka biktima eta kalte handiak eragin dituztenak. Urakan suntsitzaileena Katrina izan zen, New Orleans hiri estatubatuarra suntsitu zuena.\naldaketa Europa klimatiko


liburu : Arratsekoak\nHitzak, Literatura Edizio polita nahi nuen idazleaz Autor:\nArratsekoak mar 1 ‘Madarikatuak nire obra hartu eta liburu itsusiak egiten eta egingo dituzten guziak’\nOrduoro idazten zuen, egunero. Argitaratu zezakeena baino dezentez gehiago idazten zuen. Poesia, gainera. Gaur egun zaila bada, atera kontuak ze izango zen joan den mendearen hasieran. Eta hori nahikoa ez-eta, edizioak izugarri kezkatzen zuen. Esana utzi zuen: ‘Madarikatuak nire obra hartu eta liburu itsusiak egiten eta egingo dituzten guziak’.\nJuan Ramon Jimenez zen bera. Albistea da, hark 1909. urtean idatzitako liburu bat argitaratu dutela, ‘Arte menor’, liburu politean espero. Puerto Ricon zeuden poemak, lagun baten bitartez haruntza bidali zituelako.\nXabier Mendiguren Elizegiren ‘Sakoneta’\nAitor Intxaurragaren lana\nAusnarketa, Gutaz, Hitzak Arratsekoak\tEuskadi Irratiko Arratsaldekoa eta Arratsean saioetako bloga: literatura, musika, iritzia, gaurkotasuna, euskal gaiak... eta gehiago. Bidali zure galdera gure e-mailera!!


Arrautza - Vikidia\nArrautzaren eskema: 1. Oskola. 2. Kanpoko mintza. 3. Barruko mintza. 4. Txalaza. 5. Kanpoko zuringoa. 6. Erdiko zuringoa. 7. Mintz bitelinoa. 8. Gorringoa. 9. Blastodermoa. 10. Gorringo iluna. 11. Gorringo argia. 12. Barruko zuringoa. 13. Txalaza. 14. Airegunea. 15. Kutikula.\nArrautza bat animalia askok ugaltzeko duten modua da; adibidez, hegaztiak, arrainak, anfibioak (igelak adibidez), narrastiak (dortoka eta sugeak) eta intsektuak (armiarmak, tximeletak, inurriak etab.) ugaltzen dira arrautzen bidez. Obiparo deitzen zaie arrautzen bidez ugaltzen diren animaliei.\nAnimalia obiparo batek, emeak, arrautza bat erruten du, eta arrak ernaldu egiten du; bestela, ez da haziko izaki bizidun berririk. Ernaldu eta gero, kumea (enbrioia), ia beti amaren gorputzetik kanpo haziko da.\nTxori gehienek habietan erruten dituzte arrautzak; dortokek eta beste narrastiek, ordea, harean edo lur azpian errun eta bertan uzten dituzte. Arrainek, noski, uretan uzten dituzte arrautzak. Horregatik, arrautza guztiek babesten dituen oskol bat izan ohi dute. Igelen arrautzek ez dute oskolik, mintza baizik.\nLehorreko animaliek beroa behar izaten dute arrautzaren barruan dagoen kumeak hazi ahal izateko; adibidez, oiloek eta beste hegaztiek arrautzak berotu ohi dituzte beren gorputzarekin; horri "txitatzea" esaten zaio. Aldiz, dortoken arrautzek eguzkiaren beroa behar dute, lurperaturik daudelako. Bestalde, arrautzean bertan, kumearentzako behar beste elikagai egon behar da; elikagai hori arrautzaren gorringoan dago.\nKumea guztiz hazten denean, oskola hautsi eta kanpora ateratzen da. Horrela jaiotzen dira animalia obiparoak.\nMundu osoko arrautzarik handiena ostrukarena da: kilo bat eta erdiko pisua izaten du.\nArrautzak ere elikagaia dira[aldatu | aldatu iturburu kodea]\nArrautzek nutriente edo mantenugai asko dituzte kumea elikatzeko, baita proteina eta bitaminak ere; horregatik oso elikagai aberatsa dira. Pertsonok batez ere oiloen arrautzak jaten ditugu, baina baita beste hegazti batzuenak ere; kabiarra ere jaten dugu, esturioi izeneko arrain baten arrautzak.\nArrautzak gehienez ere lau asteren buruan jan behar dira. Horiek arrautza freskoak dira. Oso erraz jakiten da arrautza bat freskoa den ala ez: urez betetako edalontzi batean sartu, eta hondoratzen bada, arrautza oso freskoa dela esan nahi du; erdian geratzen bada, freskoa da. Ur gainean geratzen bada, hobe da ez jatea.\nOrrialdearen azken aldaketa: 25 iraila 2018, 11:32.


Re: Beldurra han ere\nI hope you like it/Gustoko izango duzulakoan,\nBidaltzailea: Malena Noiz: 2008.04.19 16:30\nBidaltzailea: Josu O.\nNoiz: 2008.04.29 12:29\nAizu, Bernardo! Eskerrik asko NYeko goiza argitzearren, irakurrita ez neuzkanak irakurri baititut, eta atzenduta neukan Obamarena berrirakurri. Oraingo honetan, zer uste duzu? Tipping-point famatura ailegatu ote gara? Izugarrizko lelo berri bat sortu zen nonbait herenegun-edo: http://blog.myspace.com/index.cfm?fuseaction=blog.view&friendID=313656242&blogID=439367365\nOrri horretan agertzen da irudirik aipagarriena. Agian myspace-ko IDa beharrezkoa da, edo poeta haren "lagun" bihurtzea, baina berdin. Baietz egun batzu barru leku guztietan ikusi.\nBesarkada handi bat, eta mila esker Arreola margotzeagatik. Zelako idazlea! Zelako tipoa!\nBidaltzailea: Elizabeth Noiz: 2008.10.10 19:57\nIgerilekura umeak jasotzera hurbildu naiz eta lagun batek esan dit plazan zeozer zegoela, jende asko zegoen eta. Hala zen, auto asko eta gazte batzuk lauzpabost taldeko zirkuluetan. Berehala antzematen zen horiek zergatik zeuden han bilduta.Bizkarzainak ziren. Kale kantoian Casa del pueblo inaguratu behar zuten eta etorritako sozialista bakoitzeko bizpahiru bizkarzain. Eta nire herrian ere beldurra. Lagun hauei askatasuna kentzean nirea ere lapurtzen didate; Nola egon desados hil dezaketenarekin? Nola esan zeozer hiltzaileak erabil dezakeena bere hilketa zuritzeko? Negargarria Bidaltzailea: astuna Noiz: 2008.11.23 16:26\nA.rentzat:Zuk aipatu zenuen irakaslearen izena Fernando de la Puente zen.("El Peseta" ezizena). Niri lehen ikasgaian ilgora eta ilbera bereizten irakatsi zidan. Itsaso istripuz hil omen zen.\nBidaltzailea: Juanjo Irazoki Noiz: 2009.02.10 19:05


Irekia Eusko Jaurlaritza - Gobierno Vasco :: Lehendakaria enpleguari buruzko jardunaldi bateko buru izan da, Novia Salcedok antolatuta\nLehendakaria enpleguari buruzko jardunaldi…\nLehendakaria enpleguari buruzko jardunaldi bateko buru izan da, Novia Salcedok antolatuta\n\nLehendakaria enpleguari buruzko jardunaldi bateko buru izan da, Novia Salcedok antolatuta Iturria: Irekia\n\n\n\n\n\n\nLehendakariak aitortu du enpleguarekin ez dagoela «konponbide magikorik», baina nabarmendu du badirela enplegura gerturatzeko hiru urrats: lehenik, informazioa ipintzea hasiera ororen oinarri gisa; bigarrenik, analisia edo proiektua, erabakiak hartzeko eta hausnartzeko, eta hirugarrenik, ekintza. Hirurak ere garrantzitsuak diren arren, Iñigo Urkulluk ekintza «ezinbestekotzat» jo du. Adierazi du hori dela aurrerantz eman beharreko urratsa, eta bide horretan, adierazi du Urkulluk, eskatzen duen orok izango duela Eusko Jaurlaritzaren laguntza.\nIñigo Urkullu lehendakaria enpleguari buruzko jardunaldi bateko buru izan da. Novia Salcedo fundazioak antolatu du jardunaldia «Houston, arazo bat daukagu. Asma dezagun berriro ere enplegua» izenburuarekin. Jardunaldia Bilboko Arriaga antzokian izan da.\nEkitaldi honetan, lehendakariak gogorarazi du gaur goizean aurkeztu dutela lanbide heziketarako Euskadi 2015 estrategia. Horren barruan dago, esaterako, Lehen Urrats programa, datorren urtean 5.000 lagunek lehendabiziko lan-esperientzia izateko helburuz sortutako proiektua.\nintervencion_lhk_novia_salc... behera kargatu (4 MB)\nenplegua_eu.mp3 behera kargatu (200 KB)\nlehen_urrats_eu.mp3 behera kargatu (500 KB)\nenplegua_eu.mp4 3 MB\nlehen_urrats_eu.mp4 6 MB


Patricia Barquero, MGEP-eko Fabrikazio mekanikoko produkzioaren programaketako DUAL ikaslearen zuzeneko testigantza - - Goiena.eus\nPatricia Barquero, MGEP-eko Fabrikazio mekanikoko produkzioaren programaketako DUAL ikaslearen zuzeneko testigantza\nGoi Eskola Politeknikoa 2020-10-05 09:36\nPatricia Barquero, Fabrikazio mekanikoko produkzioaren programaketa-ko eta DUAL programako ikasleak, bere zuzeneko testigantza utzi digu. Jarraian elkarrizketan izandako solasaldia eta bideoa ere.\nBatxilergoa eta Haur Hezkuntzako gradua egin eta gero, aldaketa bat behar zuela sentitu eta industria mundura pasatzea erabaki zuen Patriciak, “Fabrikazio mekanikoko produkzioaren programaketa” ikastera hain zuzen ere.\nMGEP aukeratu zuen aurreko ikasketak ere Mondragon Unibertsitatean (MU-n) burutu zituelako eta metodologia gustuko zuelako.\nIkasturtean zehar erronkak egin izan dituzte taldeka, eta hauek ikasleen sormena lantzeko aukera eskaintzeaz gain, talde lanean aritzeko konpetentzia lantzen ere lagundu izan dietela dio Patriciak, lan mundurako funtsezkoa den konpetentzia baita.\nGaur egun DUALa egiten ari da MGEPeko bi laborategi ezberdinetan. Esperientzia oso positiboa izaten ari dela dio, profesional moduan hazteko aukera izateaz gain, aurreko ikasketetan barneratu zituen konpetentziak indartzeko aukera izaten ari delako ere Gainera, lanpostuan ekipamendu berriak eta puntakoak erabiltzen dabil eta horrek etengabeko ikaskuntza bermatzen laguntzen dio.\nIkasketa hauek burutzea, ate ezberdinak zabaldu dizkio Patriciari, esaterako, otsailean, AICn antolatutako “Junior Automotive Apprenticeship Advisory Board (#JA3B)” kongresuan egon zen hitzaldi bat ematen. Kongresu hau, Europako herrialde ezberdinetako gazteei zuzendutakoa zen, automozio mundura erakartzeko asmoz.


SOZIETATEAREN PRIBATUTASUN ETA DATUEN BABESERAKO POLITIKA\n1.- DATU PERTSONALAK TRATATZEAREN ARDURADUNARI BURUZKO INFORMAZIOA:\nEstudios Durero SL da www.estudiosdurero.com webgunean biltzen diren datu pertsonalen tratamenduaren arduraduna.\nSozietatearen izena: ESTUDIOS DURERO SL\nHelbidea: Ugaldeguren III industrialdea, 18-4 partzela, Zamudio. Bizkaia.\nMerkataritza-erregistroa: Bizkaiko Merkataritza Erregistroan izena emana du: 3691 liburukia, BI-23129 zenbakia, 6. inskripzioa, 175. folioa.\n2.- WEBGUNEAN DATU PERTSONALAK BILTZEA, TRATATZEA ETA ERABILTZEA:\nDatuak Babesteko 2016/679 Erregelamendu Orokorrak (DBEO) xedatutakoarekin bat, jakinarazten dizugu beharbada beharrezkoa izango dela zure datu pertsonal batzuk eman behar izatea, fitxategi automatizatuetan sartzeko. Hauxe da helburua: gure webguneak eskaintzen dituen zerbitzuetako batzuk erabili ahal izatea, gure arteko merkataritza-jarduera jorratzea eta aldian-aldian gure jarduerari buruzko informazioa eskaintzea.\n2016ko apirilaren 27an kaleratu zen Europako Parlamentuaren eta Kontseiluaren 2016/679 (EB) Erregelamendua, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa. Erregelamendu hori datorren maiatzaren 18an sartuko da indarrean, eta indargabetu egingo du aurretiko 95/46/EB Zuzentaraua (Datuak Babesteko Erregelamendu Orokorra). Horiek horrela, Erregelamendu berrian xedatutakoa nahitaez bete beharrekoa izanik, jakinarazten dizugu Estudios Durero SL dela datuen tratamenduaren arduraduna.\nOro har, newsletter buletinaren harpidetza- eta informazio-zerbitzua emateko eta Erabiltzaileak webgunearen bidez egin litzakeen eskabide, gestio eta izapideen ondorioz sor litezkeen merkataritza-harremanei erantzuteko tratatuko dira bildutako datuak. Orrialdeak unean-unean eskaintzen dituen inprimakien bidez edota Erabiltzaileak orrialdean agertzen den helbide elektronikora bidatzen dituen mezu elektronikoen bidez emandako datuak tratatuko dira, bai eta harremana mantentzean sortzen diren bestelako datuak ere.\nEdozein inprimakitan nahitaez betetzekotzat ageri diren eremuak derrigorrez bete beharko dira. Horietakoren bat erantzun gabe utziz gero, gerta liteke zure erantzunari ezin erantzutea edo eskaturiko zerbitzuak ezin ematea.\nEra berean, gerta liteke datu-bilketa horretako uneren batean zure baimena eskatzea, dagokion zerbitzuarekin edo harremanarekin erlazio zuzenik ez duten beste asmo batzuetarako erabiltzeko datuok. Tratamendu osagarri horiekin ados ez bazaude, dagokion laukitxoa markatu beharko duzu.\n3.- datu pertsonalak tratatzearen helburua:\n3.1. ZERTARAKO TRATATUKO DITUGU ZURE DATU PERTSONALAK?\nEstudios Durero SLk honako asmo hauetarako tratatuko ditu datu pertsonalak:\n– Kontsultak eginez gero, aurrekontua eskatuz gero, edo merkataritza-harremana lotu nahi izanez gero, kontratu-harremana mantentzeko, bai eta zerbitzua kudeatu, administratu, eman eta hobetzeko, edota beraren berri emateko ere.\n– www.estudiosdurero.com webgunean ageri diren inprimakien bidez eskaturiko informazioa bidaltzeko.\n– Buletinak —newsletterrak—, sustapenen inguruko merkataritza-jakinarazpenak eta gure jarduerari lotutako publizitatea bidaltzeko.\nEdozein lekutatik datozen merkataritza-komunikazioak jasotzeari uko egiteko aukera duzu, edozein unetan, durero@estudiosdurero.com helbide elektronikora mezu elektronikoa bidaliz.\nErregistro horretako eremuak nahitaez bete behar dira, ezin baita aipaturiko asmoak bete datu horiek eman gabe.\n3.2. ZENBAT DENBORAZ GORDETZEN DIRA BILDUTAKO DATU PERTSONALAK?\nEmandako datu pertsonalak merkataritza-harremanak dirauen bitartean edo zuk kentzeko eskatzen ez duzun bitartean gordeko ditugu; dena dela, emandako zerbitzuen ondoriozko lege-erantzukizunak sor litezkeen epealdi osoan gordeko ditugu, betiere.\nHona hemen zure datu pertsonalak tratatzea legitimatzen duten oinarri juridikoak:\n– Estudios Durerori informazioa edo zerbitzuak eskatzea. Dena dela, edozein kontratazio egin aurretik, haren baldintzen eta edukien berri emango zaizu.\n– Adostasuna askea, berariazkoa, informatua eta zalantzarik gabea da, zuri informazio nahikoa eskaintzen baitizugu pribatutasun-politika honen bidez. Bera irakurri eta ados bazaude, adierazpen baten bidez edo baiezko ekintza argi baten bidez onartuko dituzu; adibidez, horretarako dagoen laukitxoa markatuz.\nZure datuak eman ezean edota datu horiek osorik ez badaude edo okerrak badira, ezin izango diogu zure eskaerari erantzun. Hala, ezinezkoa izango zaigu eskaturiko informazioa ematea edo eskaturiko zerbitzuak kontratatzea.\nDatu horiek ez zaizkio Estudios Durerotik kanpoko inori jakinaraziko, legeak aginduta ez bada.\nZerbitzu-hornitzaile batzuk ditugu kontratatuta tratamenduaz arduratzeko. Kontratatzeko unean, datuen babeserako alorrean ezarri beharreko xedapenak betetzeko konpromisoa hartu dute guzti-guztiek. Honako hauek dira:\n– CIC Consulting Informático. Kantabriako Parke Zientifiko-Teknologikoa (PCTCAN, Isabel Torres kalea, 3, 39011 Santander, Kantabria).\nProgramazioko eta web-ostatuko (hostingeko) zerbitzuak ematen ditu.\n– Campaig Monitor. Bidalketak monitorizatzeko zerbitzuak.\nZure datu pertsonalak eman dizkiguzun interesduna zaren heinean, Estudios Durero SLn zure datu pertsonalak tratatzen ari garen jakiteko eskubide osoa duzu. Zehazki, datuak babestearen alorreko araudiak aitortzen dizkizun eskubide hauek erabiltzeko eskubidea duzu, araudi horrexek xedatutakoarekin bat:\n– Datu okerrak ZUZENTZEKO eskatzeko eskubidea.\n– Datuak EZEZTATZEKO eskatzeko eskubidea, besteak beste datu horiek dagoeneko ez badira beharrezkoak bildu ziren asmoetarako.\n– Egoera jakin batzuetan, zure datuen TRATAMENDUA MUGATZEKO eskatzeko aukera duzu. Eskaera hori eginez gero, erreklamazioetan erabiltzeko edo erreklamazioen aurrean defendatzeko baino ez ditugu gordeko.\n– Egoera jakin batzuetan eta interesdunaren egoera bereziari lotutako arrazoiak direla eta, interesdunak bere datuak tratatzeari UKO EGITEKO eskubidea erabili ahal izango du. Datuak tratatzeari utziko diogu, ezinbesteko arrazoi legitimoak tarteko ez badaude edota egon litezkeen erreklamazioen aurrean defendatzeko ez bada.\n– Egoera jakin batzuetan eta zure egoera bereziari lotutako arrazoiak direla eta, datuak beste nonbaitera ERAMATEKO eskubidea eskatu ahalko duzu.\nEskubide horiek erabiltzeko, mezu bat idatzi beharko duzu 1. atalean («Datu pertsonalen tratamenduaren arduradunari buruzko informazioa») agertzen den posta-helbidera edo helbide elektronikora.\nGainera, beraren eskubideetako edozein urratu bada, interesdunak Datuak Babesteko Espainiako Agentzian (AEPD) erreklamazioa jartzeko eskubidea du, Jorge Juan kaleko 6.a, 28001-Madril helbidean edota AEPDren egoitza elektronikoan: https://sedeagpd.gob.es/sede-electronica-web/\nEstudios Durero SLk webgune honetan hutsegiterik ez gertatzeko ahalegin handiak egiten ditu.\nEstudios Durero SLk ez du inolako erantzukizunik webgune honetan agertzen diren esteken (linken) bidez, zuzenean edo zeharka ikus litezkeen edukietan, jarduera komertzialetan, produktuetan eta zerbitzuetan. Berariaz kontrakorik adierazten ez bada, informazio-helburu hutserako erakusten dira estekak; ondorioz, ezin da inolaz ere ulertu beraien inguruko iradokizunik, gonbidapenik edo gomendiorik egiten denik. Esteka horiek ez dute inolaz adierazten Estudios Durero SLren eta esteka horien bidez iristen diren webguneen titular diren partikular edo enpresen artean harremanik dagoenik.\nEstudios Durero SLk beretzat gordetzen du bere webgunean agertzen diren estekak edozein unetan eta alde bakarrez erretiratzeko eskubidea.\n8.- NABIGAZIOA, SARBIDEA ETA SEGURTASUNA:\nWebgune honetan sartuz gero, nabigatuz gero edo bera erabiliz gero, berariaz eta inolako erreserbarik gabe onartzen dituzu Pribatutasun eta Datuen Babeserako Politika honetan jasotako termino guztiak. Izan ere, idatziz egin eta sinatutako edozein kontraturen pareko baliagarritasuna eta eraginkortasuna izango du. Ildo horretan, Erabiltzailetzat joko da webgunean sartu, nabigatu, bera erabili edota bertan eskaintzen diren zerbitzu eta jardueretan, doakoetan nahiz ordaindutakoetan, parte hartzen duen edozein pertsona.\nWebgune honetan sartuz gero, nabigatuz gero edo bera erabiliz gero, berariaz eta erreserbarik gabe onartzen dituzu Pribatutasun eta Datuen Babeserako Politika honetan jasotako legezko ohartarazpenak, baldintzak eta terminoak. Estudios Durero SLk ahalegin handia egiten du ahalik eta baldintza hoberenetan nabigatzeko eta nabigatzean inolako kalterik egon ez dadin. Estudios Durero SLk ez du bere gain hartzen eta ez du bermatzen webgune honetako sarbidea etenik gabea izango denik edo hutsik gertatuko ez denik. Ildo beretik, ez du bere gain hartzen eta ez du bermatzen webgune honen bidez erabil litekeen edukiak edo softwareak ez duenik hutsik izango edo ez duenik kalterik eragingo. Estudios Durero SLk ez du inolako erantzukizunik onartzen webgunean sartzean edo bera erabiltzean galerarik, kalterik edo okerrik gertatuz gero; adibidez (baina horretara mugatu gabe), sistema informatikoak kalteak jasatea edo birusen bat sartzea. Era berean, ez du erantzukizunik onartuko erabiltzaileek webgune hau oker eragiteagatik kalteren bat gertatuz gero. Webgune honetan eskaintzen diren zerbitzuak zuzen erabiltzeko, ezinbestekoa da diseinuaren oinarrian dauden zehazpen teknikoak errespetatzea.\nDebekatuta dago 14 urtetik beherakoak webgune honetan sartzea, salbu eta gurasoen, tutoreen edo legezko ordezkarien berariazko baimena badute. Horrela izanez gero, pertsona horiek izango dira euren kargupean dauden adingabeek eragindako ekintzen erantzule, indarrean dagoen legeriarekin bat. Adingaberen bat webgunean sartzen denean, gurasoek, tutoreek edo legezko ordezkariek baimenduta sartu dela joko da.\n9.- JABETZA INTELEKTUALA ETA INDUSTRIALA:\nJabetza Intelektualaren legeek babesten dute webgunea eta bertan dauden edukiak. Ezin izango dira ustiatu, erreproduzitu, banatu, aldatu, plazaratu, laga edo eraldatu. Webgune honetan sartzeak ez dakarkio erabiltzaileari bertan dauden edukien jabetza intelektualeko eskubideen gaineko inolako titulartasunik. Erabiltzaileak webgune honetako softwarea bere terminalera eramaten badu, ezin izango du aztertzeko zatitu, eta ezin izango du deskonpilatu, edota jatorrizko kodearen bertsioa edo hizkera beste kode edo hizkera batera itzuli. Webgune honetako izen komertziala, markak, logoak, produktuak eta zerbitzuak legearen babespean daude. Jabetza intelektualeko edo industrialeko eskubideak urratzen dituzten erabiltzaileen aurkako ekintza judizialak egiteko aukera gordetzen du Estudios Durero SLk.\n10.- BALDINTZA OSAGARRIAK:\nDatuak ematen dituen erabiltzailea da zerbitzuari emandako informazioaren eta ondoren egin litzakeen aldaketen egiazkotasunaren arduradun bakarra eta azkena.\n11.- ALDERDI TEKNIKOEI BURUZKO INFORMAZIOA:\nEstudios Durero SLk ez du erantzukizunik izango baldin eta, Estudios Durero SLtik kanpoko arrazoiak direla eta, sistema elektroniko honen funtzionamendu operatiboan gertaturiko interferentzien, etenen, hutsen, birus informatikoen, telefono-matxuren edo deskonexioen ondorioz kalterik edo okerrik gertatzen bada. Ildo beretik, ez du erantzukizunik onartuko baldin eta Datuak Prozesatzeko Zentroan, telefono-lineetan, Internet sisteman nahiz beste sistema elektroniko batzuetan hutsik edo gainkargarik gertatzen bada, ez eta enpresaren kontroletik kanpoko hirugarren pertsonek, bidegabeko esku-hartzeen bidez, kalterik eragiten badute ere.\nOrobat, Estudios Durero SLk ez du erantzukizunik onartuko baldin eta enpresak emandako informazioan hutsak, okerrak edo gabeziak daudelako erabiltzaileak kalterik edo okerrik jasaten badu, betiere informazio hori kanpoko iturrietatik badator.\n12.- INFORMAZIOA EGUNERATZEA ETA ALDATZEA:\nWebgunean dagoen informazioak azken eguneratzearen datara arte balio du. Estudios Durero SLk webguneko informazioa eguneratzeko, aldatzeko edo kentzeko eskubidea du, eta bertara sartzeko aukera mugatzeko eta sarbidea ukatzeko aukera gordetzen du. Debekatuta dago webgune hau bestelakotzea, aldatzea, mutatzea eta egokitzea. Dena dela, Estudios Durero SLk beretzat gordetzen du edozein unetan egokitzat jotzen dituen aldaketa eta eraldaketa guztiak egiteko ahalmena. Ahalmen hori edozein unetan erabili ahal izango du, aurretiaz horren berri eman behar izan gabe.\n13.- EZARRI BEHARREKO LEGEA ETA JURISDIKZIOA:\nBaldintza hauek Espainiako legeria arruntaren pean egongo dira. Baldintza orokorren interpretazioari, betetzeari, suntsiarazpenari edo amaierari buruzko edozein gorabehera gertatuz gero, alderdiak Bilboko Epaitegi eta Auzitegien jurisdikzioaren mende geldituko dira. Dena dela, eta Espainiako legeriarekin bat, Baldintza Orokor hauen harira gerta litezkeen gorabeheretan, aplikatu beharreko helbideko epaitegi eta auzitegiek izango dute eskumena, Prozedura Zibilaren Legearen 52. artikuluak edo unean-unean haren ordez erabili beharreko arauak agintzen duenaren arabera.\nAzken eguneratzearen data: 2018ko maiatza.


Ongi etorri Taxi-gidariak Fukushima! Duen taxi-gidariak guneak egokiena mundu on bat gara Autoak - | Ongi etorri Taxi-gidariak Fukushima! Duen taxi-gidariak guneak egokiena mundu on bat gara Autoak -\nFukushiman gurekin alokatzeko autoa erreserbatzen duzunean, ezkutuko kostuak ez dira harrituko. Alquiler121.com–en ez duzu erreserba-kosturik edo kreditu txartelik ordainduko. Aldatu al duzu zure kontuan edo egin akatsik? Zure erreserba doan aldatzeko edo bertan behera uzteko, aurrez 48 ordu arte aldatu ahal izango duzu. Alokairuko autoen konpainiak aireportuan edo aireportutik gertu dagoen bulegoa da, hegan egin eta gidatzea erraza da. Hegazkina hartu eta aireportura iristen denean, autoarengandik atera eta gidatzeko aukera izango duzu. Aireportura hegaz egin nahi duzun heinean etxera heltzeko, alokatzeko autoaren itzulera besterik ez duzu. Zorte on! Taxi-gidariak Fukushima kategoriaren arabera Lanpostu Askok lanpostu neurriz en Fukushima, bilatu eta web gune honetan kokatu onenak taxi-gidariak laguntzeko, egokia izan da eta modu honetan zure eskubide osoa dute hemen aurkituko duzu. Ez da inolako ezkutuko kosturik izango, kreditu-txartelen kuotak edo erreserba-kostuak ondoren. Horrez gain, beti alda dezakezu edo zure erreserba doan aldatzea 48 ordu arte ibilgailua alokatu aurretik. Alokairua121.com-ek ez du Fukushimako alokairuen autoak bakarrik konparatu, baizik eta prezioak ere. Ez baduzu, zure eskubideak bilatzeko, nork egingo du zuretzat? Aholkua: ziurtatu aldez aurretik alokatzeko ibilgailuak erreserbatzea, prezioak hornidura eta eskariaren arabera zehazten direlako. Zenbat eta luzeago itxaron, orduan eta gehiago ordaindu beharko duzu auto bat alokatzeko. Nork ez du gustuko gehiegi ordaindu behar, ezta? Alquiler121.com atalean, inoiz ez duzu gehiegi ordainduko, Fukushimako autoen alokairuen tarifak konparatzen baitira. Autoak alokatzeko negozio onenak bakarrik agertzen dira bilaketaren emaitzetan, beraz, erraz alda dezakezu prezioari buruzko kezkarik gabe. Gomendagarria da auto bat alokatzea lehenbailehen tasarik onena lortzeko.


Sahara ikusgai Metroko Plazan - - Hiruka.eus\nSahara ikusgai Metroko Plazan\nUkberri 2003-11-21 18:51\nGarapenerako Gobernuz Kanpoko Erakundeen (GGKE) eta getxotarren arteko hartu emanak sendotzekoasmoz, azaroaren 15etik aurrera ospatzen ari diren Getxotik Mundura jardunaldiak asteburu honetan izango dute bukaera.. Larunbatean Sahararen Eguna hartuko du Algortako Metroko Plazak, 10:00etatik aurrera. Igandean, berriz, GGKEen azoka ospatuko da toki berean.\nBesteak beste, Getxoko Udalak, Mugarik Gabek eta BBKk antolatutako topagune hauen seigarren edizioan, “herritarron sentsibilitate maila areagotu nahi izan da”, partehartzea, elkarrizketa, aniztasuna eta trukea bultzatzea helbutzat hartuz. Erakusketak, pelikulak eta ikastaroak guzti hori lortzeko bitarteko egokiak izan dira.\nSahararen aldeko Getxoko ATFAL elkartearen ekimenez, ‘haima’ handi bat jarriko dute, larunbatean, Algortako Metroko Plazan. Goizeko hamarretatik aurrera, henna eta iltze tailerretan parte hartzeko eta tea dastatzeko aukera edukiko dute bertara batzen diren guztiek. Horretaz gain, eskutitzak eta irudiak eskatuko dizkiete txikienei Saharako kanpalekuetara bidaltzeko eta bertokoekin trukatzeko. ‘Mendebaldeko Sahara. Saharauitarren Herria’ argazki erakusketa ere egongo da ikusgai, Euskal Fondoaren eskutik. Azkenik, eguerdiko hamabietatik aurrera, ‘Sherezaderen Txokoa’ emanaldia eskainiko dute Oihulari Klown taldekoek. Besteak beste, ipuinkontaketa, musika eta antzerkia nahasten ditu ikuskizun honek.\nIgandeari dagokionez, gobernuz kanpoko hainbat erakundek aurrera daramatzaten egitasmoen eta Getxoko Udalak 2002an diruz lagundutako proiektuen berri izateko topagunea bilakatuko da Algortako Metroko Plaza. Horretarako, etxolak ipiniko dituzte. Horretaz gain, kalejira eta musika, elkartasun jokoak, erakusketak eta rokodromoa egongo dira, goizeko hamaiketatik aurrera. 13:00etan, berriz, ‘La Revolución de las Lavanderas’ antzerki saioa eskainiko du CRAG taldeak.\nEkitaldiei 15:00etan emango zaie bukaera egun bietan.